tripathysagar/odia_wiki huggingface dataset:
ତାରା ପ୍ରସାଦ ବାହିନିପତି  (ଜନ୍ମ: ୩୦ ଡିସେମ୍ବର ୧୯୫୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି । ୨୦୦୦, ୨୦୦୪, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋରାପୁଟ ଓ ଜୟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତାରା ପ୍ରସାଦ ବାହିନିପତି ୧୯୫୬ ମସିହାର ଡିସେମ୍ବର ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତରାମ ବାହିନିପତି ଓ ପତ୍ନୀଙ୍କ ନାମ ମିନାକ୍ଷୀ ବାହିନିପତି । ରାଜନୈତିକ ଜୀବନ ତାରା ପ୍ରସାଦ ବାହିନିପତି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।
ଗଦାଧର ଗିରି  (୧୩ ଅକ୍ଟୋବର ୧୯୪୩ - ୧୨ ଜାନୁଆରୀ ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ସୋସିଆଲିଷ୍ଟ ପାର୍ଟି, ଜନତା ପାର୍ଟି, ଜନତା ଦଳ ଆଦିର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଥିଲେ । ୧୯୭୪, ୧୯୭୭ ଓ ୧୯୮୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଗଦାଧର ଗିରି ୧୯୪୩ ମସିହାର ଅକ୍ଟୋବର ମାସ ୧୩ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାବୁରାମ ଗିରି । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ବିଜ୍ଞାନରେ ସ୍ନାତକ । ପ୍ରତ୍ୟକ୍ଷ ରାଜନୀତିରେ ଯୋଗ ଦେବା ପୂର୍ବରୁ ସେ ଜଣେ ଅଧ୍ୟାପକ ଭାବରେ କାର୍ଯ୍ୟ କରୁଥିଲେ । ଗଦାଧରଙ୍କର ପତ୍ନୀଙ୍କ ନାମ ଲବଙ୍ଗଲତା ଗିରି । ରାଜନୈତୀକ ଜୀବନ ଗଦାଧର ଛାତ୍ର ଜୀବନରୁ ରାଜନୀତି ପ୍ରତି ଆକୃଷ୍ଟ ହୋଇଥିଲେ । ସେ ସରକାରଙ୍କର ବିଭିନ୍ନ ଦୁର୍ନିତୀକୁ ସିଧାସଳଖ ବିରୋଧ କରିବା ସହ ବିଭିନ୍ନ ଜନ ଆନ୍ଦୋଳନ କରାଇଥିଲେ । ୧୯୭୧ ମସିହାରୁ ୧୯୭୪ ମସିହା ମଧ୍ୟରେ ସେ ଭାରତୀୟ ଜାତୀୟ କଂଗ୍ରେସର ବିଭିନ୍ନ ଭ୍ରଷ୍ଟାଚାର ବିରୋଧରେ ସ୍ୱର ଉତ୍ତୋଳନ କରି ୪ ଥର ଗିରଫ ହୋଇଥିଲେ । ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ସୋସିଆଲିଷ୍ଟ ପାର୍ଟିର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୪ ମସିହାରୁ ୧୯୭୭ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ୧୯୭୭ ମସିହାରେ ଜନତା ଦଳର ଏବଂ ୧୯୮୦ ମସିହାରେ ଜନତା ପାର୍ଟିର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ନାରାଉରା ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ବୁଲନ୍ଦ୍ଶହ୍ର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାରାଉରା ୨୮.୧୯୯୯ ଉତ୍ତର ଅକ୍ଷାଂଶ ଓ ୭୮.୩୮୪୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାରାଉରା ସହରର ମୋଟ ଜନସଂଖ୍ୟା ୨୦୩୭୬ ଅଟେ । ସେଥି ମଧ୍ୟରୁ ୫୪.୦୮% ଜଣ ପରୁଷ ହୋଇଥିବା ବେଳେ ୪୫.୯୨% ଜଣ ନାରୀ ଅଟନ୍ତି । ନାରାଉରାର ସାକ୍ଷରତା ହାର ୫୭.୫୨% ଅଟେ । ଏହା ଜାତୀୟ ହାରଠାରୁ ୭.୩୨% ପ୍ରତିଶତ କମ ଅଟେ । ସେଥିରୁ ୩୫.୨୩% ପ୍ରତିଶତ ପୁରୁଷ ଓ ୨୨.୩୦% ନାରୀ ଅଟନ୍ତି । ୧୪.୨୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାରାଉରାର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୨ ଫେବୃଆରୀ ବର୍ଷର ୩୩ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୩୨ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୩୩ ଦିନ   । ଘଟଣାବଳୀ ୧୮୭୮   ଗ୍ରୀସ ତୁର୍କୀ ବିରୁଦ୍ଧରେ ଯୁଦ୍ଧ ଘୋଷଣା କଲା। ୧୯୮୭   ଫିଲିପାଇନ୍ସରେ ନୂତନ ଆଇନ ପ୍ରଣୟନ। ୧୯୯୬   ଭାରତରେ ଦଲାଇ ଲାମା ପୋପ ଜନ ପଲ ଦ୍ୱିତୀୟଙ୍କୁ ସାକ୍ଷାତ କଲେ।
ବିଭିନ୍ନ ସଂସ୍କୃତି ଓ ପରମ୍ପରାକୁ ଆଧାର କରି ଚୁମ୍ବନ ପ୍ରେମ,ରୋମାନ୍ସ,ଯୌନ ଆକର୍ଷଣ,ସମ୍ମାନ,ବନ୍ଧୁତା,ସ୍ନେହ ଓ ଶାନ୍ତିର ପ୍ରତୀକ । ଇତିହାସ ଚୁମ୍ବନ ଶବ୍ଦର ପ୍ରୟୋଗ ବେଦ,ସଂସ୍କୃତ ଲେଖାମାନ,ବୁଦ୍ଧ ଧର୍ମ ,ହିନ୍ଦୁ ଧର୍ମରେ ପ୍ରାୟ ୩୫୦୦ ବର୍ଷ ତଳୁ ବ୍ୟବହାର ହୋଇ ଆସୁଛି । ପରେ ଶାସ୍ତ୍ରୀୟ ଯୁଗରେ ମୁଖ ଚୁମ୍ବନ କଥା ପ୍ରଥମେ ସର୍ବପ୍ରଥମେ ହିନ୍ଦୁ ମହାକାବ୍ୟ ମହାଭାରତରେ ବର୍ଣ୍ଣନା କରାଯାଇଥିଲା । ରୋମାନମାନେ ଚୁମ୍ବନ ଶବ୍ଦକୁ ପ୍ରଚାରିତ କରିଥିଲେ । ସେମାନେ ମୁଖ ଚୁମ୍ବନକୁ ବଶିଉମ ଓ କାମନାକୁ ମନରେ ରଖି ଚୁମ୍ବନକୁ ସେମାନେ ସୁଆଭିଉମ କହୁଥିଲେ । ପ୍ରକାର ଯୌନ ବା ରୋମାଣ୍ଟିକ ଚୁମ୍ବନ ଚୁମ୍ବନ ହେଉଛି ପ୍ରେମର ଗୁରୁତ୍ୱପୂର୍ଣ ଆଧାର । ଏଥିରେ ପ୍ରେମୀ ଯୁଗଳ ବହୁ ସମୟ ଧରି ମୁଖ ଚୁମ୍ବନ କରିଥାନ୍ତି । ସେଇ ମୂହୁର୍ତ୍ତରେ ସେମାନେ ପରସ୍ପରକୁ ତିଳେ ମାତ୍ର ଭୁଲି ଯିବାକୁ ଚାହାନ୍ତି ନାହିଁ । ସ୍ନେହର ଚୁମ୍ବନ ଏହି ଚୁମ୍ବନ ମନୁଷ୍ୟ ନିଜ ମନରେ ଥିବା ଆକୁଳ ମମତା,ଆବିଳତା ପ୍ରକାଶ ପାଇଁ ଦେଇଥାଏ । ବାପା ମାମାନେ ତାଙ୍କ ପିଲାମାନଙ୍କୁ ଏହି ଚୁମ୍ବନ ଦେଇଥାନ୍ତି । ଧର୍ମ ଖ୍ରୀଷ୍ଟିୟାନ ଧର୍ମ , ଇସଲାମ ଧର୍ମରେ ଚୁମ୍ବନ ଗୋଟିଏ ପାରମ୍ପରିକ ରିତି ଅଟେ । ବନ୍ଧୁତ୍ୱର ଚୁମ୍ବନ ଏହି ଚୁମ୍ବନ ସାଧାରଣତଃ ଆମେରିକା, ଇଉରୋପ ସଂସ୍କୃତିରେ ବନ୍ଧୁ ମାନଙ୍କ ଭିତରେ ବ୍ୟବହାର କରାଯାଏ । ଆଗରୁ ଏହା ମହିଳା ମାନଙ୍କ ଭିତରେ ସୀମିତ ଥିଲା କିନ୍ତୁ ଏବେ ତାହା ପୁରୁଷ ଓ ମହିଳା ମାନଙ୍କ ମଧ୍ୟରେ ହେଉଛି । ସମକାଳୀନ ପ୍ରଥା ପଶ୍ଚ୍ୟତ ସଭ୍ୟତାରେ ଓଠ ଚୁମ୍ବନ ମମତା ଆଦାନ ପ୍ରଦାନର ଏକ ମାଧ୍ୟମ ଅଟେ । ମୁହଁ ଖୋଲି,ଓଠରେ ଓଠ ମିଶାଇ ଓ ଜିଭରେ ଜିଭ ଛୁଇଁ ଚୁମ୍ବନର ଅଭ୍ୟାସକୁ ଫରାସୀ ଚୁମ୍ବନ ବୋଲି କୁହାଯାଏ । ଚଳଚ୍ଚିତ୍ରରେ ଚୁମ୍ବନ ପ୍ରଥମ ଚୁମ୍ବନ ଆମେରିକାର ରୋମାଣ୍ଟିକ ଫିଲ୍ମ  (୧୮୯୬)ରେ ହୋଇଥିଲା  । ଏହି ଚୁମ୍ବନ ୩୦ ସେକେଣ୍ଡ ଧରି ଚାଲିଥିଲା । ପରେ ପରେ ପ୍ରଯୋଜକମାନେ ରୋମାଣ୍ଟିକ ନାୟକ ଓ ନାୟିକାଙ୍କଦ୍ୱାରା ଚୁମ୍ବନ ଥିବା ଚଳଚ୍ଚିତ୍ର ପ୍ରଯୋଜନା କଲେ । ଏକ ଫିଲ୍ମରେ ରୋନାଲ୍ଡ କୋଲମାନ ପ୍ରଥମେ ଭ୍ୟାଲିଣ୍ଟିନୋଙ୍କ ହାତ ଛୁଇଁ,ହାତ ଉପରକୁ ଉଠାଇ ତାଙ୍କ ବେକ,ପିଠି ଓ ଓଠକୁ ଚୁମ୍ବନ କରି ଚର୍ଚାକୁ ଆସିଥିଲେ । ଉପକାରିତା ଚୁମ୍ବନ ଚାପ ମୁକ୍ତ କରାଏ । ସମ୍ପର୍କକୁ ସୁଦୃଢ କରାଏ । କୋଲେଷ୍ଟ୍ରୋଲ ସ୍ତର କମାଇଥାଏ । ଚୁମ୍ବନଦ୍ୱାରା ଓ ରକ୍ତରେ ପ୍ରବାହିତ କରାଇଥାଏ । ଯାହାଦ୍ୱାରା ହାର୍ଟରୁ ରକ୍ତ ଜଲ୍ଦି ପମ୍ପ ହୁଏ । ରୋଗ ସଂକ୍ରମଣ ଓଠ ଚୁମ୍ବନଦ୍ୱାରା ଓ ଆଦି ରୋଗ ସଂକ୍ରମିତ ହୋଇଥାଏ ।
ସାରା ଜୋସେଫ  (ଜନ୍ମ ୧୯୪୬) ଜଣେ ଭାରତୀୟ ଔପନ୍ୟାସିକ ତଥା ମାଲାୟାଲମର କ୍ଷୁଦ୍ରଗଳ୍ପ ଲେଖକ ଅଟନ୍ତି  । ସେ ତାଙ୍କ ଉପନ୍ୟାସ ଆଲାହାୟୁଡେ ପେନମାକାଲ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଏବଂ ଭୟଲାର ପୁରସ୍କାର ଲାଭ କରିଥିଲେ । ସେ କେରଳର ନାରୀବାଦୀ ଆନ୍ଦୋଳନର ଜଣେ ନେତା ଏବଂ କାର୍ଯ୍ୟକର୍ତ୍ତା ସଂଗଠନ ମାନୁଷୀର ପ୍ରତିଷ୍ଠାତା ଅଟନ୍ତି । ସେ ୨୦୧୪ ମସିହାରେ ଆମ୍ ଆଦମୀ ପାର୍ଟିରେ ଯୋଗ ଦେଇଥିଲେ ଏବଂ ଥ୍ରୀସୁରରୁ ୨୦୧୪ ସଂସଦ ନିର୍ବାଚନରେ ପ୍ରତିଦ୍ୱନ୍ଦ୍ୱିତା କରିଥିଲେ । ଜୀବନୀ ସାରା ଜୋସେଫ ୧୯୪୬ ମସିହାରେ ଲୁଇସ ଏବଂ କୋଚୁମାରିୟମରେ ଥ୍ରିସୁର ସହରର କୁରିଆଚିରାରେ ଏକ ରକ୍ଷଣଶୀଳ ଖ୍ରୀଷ୍ଟିଆନ ପରିବାରରେ ଜନ୍ମଗ୍ରହଣ କରିଥିଲେ । ସେ ନବମ ଶ୍ରେଣୀରେ ପଢ଼ୁଥିବା ସମୟରେ ମାତ୍ର ୧୫ ବର୍ଷ ବୟସରେ ବିବାହ କରିଥିଲେ। ସେ ଶିକ୍ଷକ ପାଇଁ ତାଲିମ ପାଠ୍ୟକ୍ରମରେ ଯୋଗ ଦେଇ ବିଦ୍ୟାଳୟର ଶିକ୍ଷକ ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ପରେ, ସେ ବି.ଏ ଏବଂ ମାଲାୟାଲମରେ ଏମ.ଏ କରିଥିଲେ । ଏହା ପରେ ସେ ସରକାରୀ ସେବାରୁ ଅବସର ନେଇ ଥ୍ରିସୁର ଜିଲ୍ଲାର ମୁଲାମୁକୁନାଥୁକାଭୁରେ ରହୁଛନ୍ତି । ତାଙ୍କ ଝିଅ ସଂଗୀତା ଶ୍ରୀନିବାସନ ମଧ୍ୟ ଜଣେ ଲେଖିକା ଅଟନ୍ତି । ସାରା ଜୋସେଫ ମଧ୍ୟ ଜଣେ ଜଣାଶୁଣା ସାମାଜିକ କାର୍ଯ୍ୟକର୍ତ୍ତା ତଥା ନାରୀବାଦୀ ଆନ୍ଦୋଳନର ନେତା ଅଟନ୍ତି । ୧୯୮୦ ଦଶକରେ ସେ ପଟ୍ଟାମ୍ବିର ସଂସ୍କୃତ କଲେଜରେ ମାନୁଷୀ ମହିଳା ଗୋଷ୍ଠୀ ପ୍ରତିଷ୍ଠା କରିଥିଲେ । ସେହି କଲେଜରେ ସେ ମାଲାୟାଲମ୍ ଏବଂ ସାହିତ୍ୟ ଶିକ୍ଷା ଦେଉଥିଲେ । ସେ ନିଜ ଗୋଷ୍ଠୀ ସହିତ ବଳାତ୍କାର, ଯୌତୁକ ନିର୍ଯ୍ୟାତନା ମୃତ୍ୟୁ, ଯୌନ କାରବାର ସମେତ ମହିଳାଙ୍କ ପ୍ରତି ହେଉଥିବା ବିଭିନ୍ନ ଅପରାଧର ଜବାବରେ ଅନେକ ଦଶନ୍ଧି ଧରି ବିରୋଧ ପ୍ରଦର୍ଶନ କରିଥିଲେ । ପରେ ସେ ଜାନୁଆରୀ ୨୦୧୪ ମସିହାରେ ଆମ୍ ଆଦମୀ ପାର୍ଟିରେ ଯୋଗ ଦେଇଥିଲେ । ସାହିତ୍ୟିକ ବୃତ୍ତି ଯେତେବେଳେ ସେ ଉଚ୍ଚ ବିଦ୍ୟାଳୟରେ ପଢୁଥିଲେ ସେତେବେଳେ ତାଙ୍କର ସାହିତ୍ୟିକ ଜୀବନ ଆରମ୍ଭ ହୋଇଥିଲା । ତାଙ୍କର ଅନେକ କବିତା ମାଲାୟାଲମର ସାପ୍ତାହିକ ଖବରକାଗଜରେ ପ୍ରକାଶିତ ହୋଇଥିଲା । ସେ କବିମାନଙ୍କ ସଭାରେ ନିଜ କବିତା ପାଠ କରିବାରେ ମଧ୍ୟ ବହୁ ଭଲ ଥିଲେ ଯାହା ଭିଲୋପିଲି ଶ୍ରୀଧରା ମେନନ୍ ଏବଂ ଏଡାସେରି ଗୋବିନ୍ଦନ ନାୟାରଙ୍କ ପରି କବିମାନଙ୍କଦ୍ୱାରା ପ୍ରଶଂସିତ ହୋଇଥିଲା । ସେ ତ୍ରିଲୋଜି ନାମକ ଏକ ଉପନ୍ୟାସ ପ୍ରକାଶ କରିଛନ୍ତି ଯେଉଁଥିରେ ଆଲାହାୟୁଡେ ପେନ୍ମାକ୍କାଲ, ମତ୍ତାଥୀ ଏବଂ ଓଥାପୁ ଅନ୍ତର୍ଭୁକ୍ତ ରହିଛି । ଓଥାପ୍ପୁ ଭାଲସନ୍ ଥାମ୍ପୁଙ୍କଦ୍ୱାରା ଇଂରାଜୀରେ ଅନୁବାଦ କରାଯାଇଛି । ତାଙ୍କର ଉପନ୍ୟାସ ଆଲାହାୟୁଡେ ପେନ୍ମାକ୍କାଲ ତିନୋଟି ପ୍ରମୁଖ ପୁରସ୍କାର ଯଥା- କେରଳ ସାହିତ୍ୟ ଏକାଡେମୀ ପୁରସ୍କାର, କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଏବଂ ଭାୟାଲ ପୁରସ୍କାର ପାଇଛି । ଏହି ଉପନ୍ୟାସ ଚେରୁକାଡ୍ ପୁରସ୍କାର ମଧ୍ୟ ପାଇଛି । ସେ ନିଜର ଉପନ୍ୟାସ ଓରୁ କାଭଲ ପାଇଁ ୨୦୧୧ ମସିହାରେ ପ୍ରଥମ . ବିଜୟ ସାଧ୍ୟା ପୁରସ୍କରାମର ମଧ୍ୟ ପ୍ରାପ୍ତକର୍ତ୍ତା ଅଟନ୍ତି । ୨୦୧୨ ମସିହାରେ ସେ ପଦ୍ମପ୍ରଭା ସାହିତ୍ୟ ପୁରସ୍କାର ଲାଭ କରିଥିଲେ ।
ଦୁର୍ଗାବତୀ ଦେବୀ  ଦୁର୍ଗା ଭାଉଜ   ୭ ଅକ୍ଟୋବର ୧୯୦୭   ୧୫ ଅକ୍ଟୋବର ୧୯୯୯  ଜଣେ ଭାରତୀୟ ଆନ୍ଦୋଳନ‌କାରି ଓ ସ୍ୱାଧୀନତା ସଂଗ୍ରାମୀ ଥିଲେ । ସେ ଭାରତର ଅଗ୍ନି ନାମରେ ମଧ୍ୟ ପରିଚିତ । ସେ ଜଣେ କ୍ରାନ୍ତିକାରୀ ଥିଲେ ଏବଂ ଭଗତ ସିଂହ ଓ ରାଜଗୁରୁ ଆଦି କ୍ରାନ୍ତିକାରୀଙ୍କ ସହକର୍ମୀ ଥିଲେ । ସେ ହିନ୍ଦୁସ୍ଥାନ ସୋସିଆଲିଷ୍ଟ ରିପବ୍ଲିକାନ ଆସୋସିଏସନର  (ଏଚଆରଏ) ସଦସ୍ୟ ଭଗବତି ଚରଣ ବୋହରାଙ୍କ ପତ୍ନୀ ଥିଲେ ଓ ସେଥିପାଇଁ ଏଚଆରଏର ଅନ୍ୟ ସଦସ୍ୟମାନେ ତାଙ୍କୁ ଦୁର୍ଗା ଭାବୀ  ( ଭାଉଜ ) ଭାବେ ଡାକୁଥିଲେ  । ସେ ସୌଣ୍ଡାର୍ସ ହତ୍ୟାକାଣ୍ଡ ପରେ ଟ୍ରେନ ଯୋଗେ ଭଗତ ସିଂହଙ୍କୁ ପଳାୟନ କରିବାରେ ସ‌ହାୟତା କରିଥିଲେ । ଜୀବନୀ ଦୁର୍ଗାବତୀ ଦେବୀ ଉତ୍ତର ପ୍ରଦେଶର ପ୍ରୟାଗରାଜଠାରେ ୧୯୦୭ ମସିହାରେ ଏକ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ପିଲାଦିନରୁ ତାଙ୍କର ମାତାଙ୍କର ପରଲୋକ ହୋଇଯାଇଥିଲା ଓ ପିତା ସନ୍ୟାସୀ ହୋଇଯାଇଥିଲେ । ମାଉସୀ ତାଙ୍କର ଲାଳନପାଳନ କରିଥିଲେ । ମାତ୍ର ୧୧ ବର୍ଷ ବୟଷରେ ଭଗବତୀ ଚରଣ ବୋହରାଙ୍କୁ ବିବାହ କରିଥିଲେ । ଭଗବତୀ ଚରଣ ଲାହୋରର ନେସନାଲ କଲେଜରେ ପଢ଼ିବା ସମୟରୁ ଭଗତ ସିଂହ, ସୁଖଦେବ ଓ ଯଶପାଳଙ୍କ ସହଯୋଗୀତ୍ ଥିଲେ ଓ କ୍ରାନ୍ତିକାରୀ ଆନ୍ଦୋଳନରେ ଯୋଗ ଦେଇଥିଲେ । ବିବାହପରେ ଦୁର୍ଗାବତୀ ଦେବୀ ମଧ୍ୟ କ୍ରାନ୍ତିକାରୀମାନଙ୍କ ସହ ଯୋଗ ଦେଇଥିଲେ । ସେ ନବ‌ଯବାନ ଭାରତ ସଭାର ଜଣେ ସକ୍ରିୟ ସଦସ୍ୟ ଥିଲେ । ୧୯୨୮ ମସିହାରେ ଏଚଆରଏ ସଦସ୍ୟଙ୍କ ବିରୋଧରେ ପୁଲିସର ଦମନଲୀଳାଯୋଗୁ ଦୁର୍ଗାବତୀ ଦେବୀଙ୍କ ଆତ୍ମଗୋପନ କରିବାକୁ ପଡ଼ିଥିଲା । ସେହି ବର୍ଷ ସୌଣ୍ଡାର୍ସ ହତ୍ୟାକାଣ୍ଡ ପରେ ପୁଲିସଦ୍ୱାରା ଭଗତ ସିଂହ, ସୁଖଦେବ ଏବଂ ରାଜଗୁରୁଙ୍କ ଉପରେ ଚଢ଼ାଉ କରାଯାଇଥିଲା । ଏହି ଚଢ଼ାଉରୁ ବର୍ତ୍ତିବା ପାଇଁ ସେମାନେ ଦୁର୍ଗାବତୀ ଦେବୀଙ୍କ ସାହାଯ୍ୟ ଲୋଡ଼ିଥିଲେ । ଦୁର୍ଗାବତୀ ସେମାନଙ୍କ ପଳାୟନ ପାଇଁ ନିଜକୁ ଭଗତ ସିଂହଙ୍କ ପତ୍ନୀ ଭାବରେ ଛଦ୍ମବେଶରେ ରହିଥିଲେ । ରାଜଗୁରୁ ସେମାନଙ୍କ ଚାକରର ବେଶ ସାଜିଥିଲେ । ଦୁର୍ଗାବତୀ ନିଜର ୩ ବର୍ଷର ପୁଅକୁ ଧରି କ୍ରାନ୍ତିକାରୀମାନଙ୍କ ସହିତ ଲାହୋରରୁ ଲକ୍ଷ୍ନୌ ଅଭିମୁଖେ ଯାଉଥିବା ରେଳରେ ବସି ଲାହୋରରୁ ପଳାୟନ କରିଥିଲେ । ୧୯୨୯ମସିହା ଜୁଲାଇମାସରେ ଭଗତ ସିଂହଙ୍କ ମୁକ୍ତିପାଇଁ ସେ ଲାହୋରରେ ଏକ ଶୋଭାଯାତ୍ରା ଆୟୋଜନ କରିଥିଲେ । ଏହାର କିଛି ସପ୍ତାହ ପରେ ଜେଲରେ ୬୩ ଦିନ ଅନଶନ କରି ମୃତ୍ୟୁବରଣ କରିଥିବା ଯତୀନ୍ଦ୍ରନାଥ ଦାସ ମୃତ୍ୟୁବରଣ କରିଥିଲେ । ଦୁର୍ଗାଦେବୀ ଯତୀନ୍ଦ୍ରନାଥ ଦାସଙ୍କ ଶବସତ୍କାରର ନେତୃତ୍ୱ ନେଇଥିଲେ ଓ ଲାହୋରରୁ କଲିକତାଯାଁଏ ଶୋଭାଯାତ୍ରା ଆଣିଥିଲେ। ଭିନ୍ନ ଭିନ୍ନ ଲୋକ ଏହି ଶୋଭାଯାତ୍ରାରେ ଭାଗନେଇଥିଲେ। ସେହି ବର୍ଷ ସେ ଏକ ବ୍ରିଟିଶ ପୁଲିସ କର୍ମଚାରୀଙ୍କ ଉପରେ ଗୋଳିଚାଳନା କରିଥିଲେ । ଏଥିନିମନ୍ତେ ତାଙ୍କୁ ଗିରଫ କରାଯାଇ ୩ ବର୍ଷ କାରାଦଣ୍ଡ ଦିଆ ଯାଇଥିଲା । ପରବର୍ତ୍ତୀ ଜୀବନ ପରେ ସେ ଗରିବ ପିଲାଙ୍କ ପାଇଁ ଲକ୍ଷ୍ନୌଠାରେ ଏକ ବିଦ୍ୟାଳୟ ସ୍ଥାପିତ କରିଥିଲେ, ସେତେବେଳର ପ୍ରଧାନମନ୍ତ୍ରୀ ଜବାହରଲାଲ ନେହେରୁ ୧୯୫୬ ମସିହାରେ ସେହି ବିଦ୍ୟାଳ‌ୟର ଭ୍ରମଣରେ ଆସିଥିଲେ । ୧୯୯୯ ମସିହାରେ ଅକ୍ଟୋବର ୧୫ ତାରିଖରେ ଗାଜିୟାବାଦଠାରେ ଦୁର୍ଗାବତୀ ଦେବୀଙ୍କ ୯୨ ବର୍ଷରେ ଦେହାନ୍ତ ହେଇଥିଲା ।
ମୁଖରମ ନାଏକ  (ଜନ୍ମ: ୧୨ ଜାନୁଆରୀ ୧୯୪୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୁଖରମ ନାଏକ ୧୯୪୬ ମସିହାର ଜାନୁଆରୀ ମାସ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୁବନେଶ୍ୱର ନାଏକ ଓ ପତ୍ନୀଙ୍କ ନାମ ଅମ୍ବା ନାଏକ । ରାଜନୈତିକ ଜୀବନ ମୁଖରମ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଅଧମ ଚନ୍ଦ୍ର ଊନବିଂଶ ଶତାବ୍ଦୀର ଜଣେ ଓଡ଼ିଆ କବି । ସେ କେତେକ ସାଧାରଣ ପ୍ରେମଧର୍ମୀ କବିତାର ରଚୟିତା ।
ସାଲଗେ ହାଁସଦାଃ ଜଣେ ଭାରତୀୟ ଅଧ୍ୟାପକ ଓ ସାନ୍ତାଳୀ-ଭାଷୀ ଲେଖକ  ସେ ୨୦୨୨ ମସିହାରେ ତାଙ୍କର ଉପନ୍ୟାସ ଜାନମ୍ ଦିଶମ୍ ଉଜାଳଃ କାନା ପାଇଁ ସାହିତ୍ୟ ଏକାଡେମୀ ଯୁବ ପୁରସ୍କାରରେ ସମ୍ମାନିତ ହୋଇଥିଲେ । ବ୍ୟକ୍ତିଗତ ଜୀବନ ଏବଂ ଶିକ୍ଷା ସାଲଗେ ହାଁସଦାଃ ୧୯୮୯ ଅକ୍ଟୋବର ୨୩ ମସିହାରେ ଗାଲୁରାମ ହାଁସଦାଃ ଏବଂ ସୀତା ହାଁସଦାଃଙ୍କ ସାନ ଝିଅ ଭାବରେ ଜାମସେଦପୁର ନିକଟସ୍ଥ ବାରିଗୋଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କର ଜଣେ ଭାଇ ଏବଂ ଚାରି ଭଉଣୀ ଅଛନ୍ତି । ସେ ବାରିଗୋଡ଼ା କମ୍ୟୁନିଟି ସ୍କୁଲରେ ନିଜର ପ୍ରାଥମିକ ଶିକ୍ଷା ସମାପ୍ତ କରିଥିଲେ । ଏହାପରେ ସେ ଯୁକ୍ତ ଦୁଇ ପଢିବା ପାଇଁ ରାଜେନ୍ଦ୍ର ଇଣ୍ଟର୍ କଲେଜ, ଗୋବିନ୍ଦପୁରରେ ଓ ପରେ ସ୍ନାତକ ପାଇଁ ଜାମସେଦପୁରସ୍ଥିତ ଏଲବିଏସଏମ କଲେଜରେ ଯୋଗ ଦେଇଥିଲେ । ୨୦୧୦ ମସିହାରେ ସେଠାରୁ ସାନ୍ତାଳୀ ବିଭାଗରେ ସ୍ନାତକ ସମାପ୍ତି କରିଥିଲେ । ଏହାପରେ ସେ ଘାଟଶିଳା କଲେଜ, ଘାଟଶିଳାରେ ୨୦୧୧ ମସିହାରେ ସାନ୍ତାଳୀରେ ସ୍ନାତକୋତ୍ତର ଆରମ୍ଭ କରି ୨୦୧୩ ମସିହାରେ ପ୍ରଥମ ଶ୍ରେଣୀରେ ଉତ୍ତୀର୍ଣ୍ଣ ହୋଇଥିଲେ ଏବଂ ନେଟ୍ ପରୀକ୍ଷା ପାଇଁ ଯୋଗ୍ୟତା ହାସଲ କରିଥିଲେ । ପରେ ସେ ସାନ୍ତାଳୀରେ ବି.ଏଡ୍ ଶିକ୍ଷା ଗ୍ରହଣ କରିଥିଲେ । ବୃତ୍ତିଗତ ଜୀବନ ସାଲଗେ ହାଁସଦାଃ ବର୍ତ୍ତମାନ ଚାକୁଲିଆରେ ଅବାସ୍ଥିତ ଏସଆରକେଏମ ଡିଗ୍ରୀ କଲେଜରେ ସହକାରୀ ପ୍ରଫେସର ଭାବରେ କାର୍ଯ୍ୟ କରୁଛନ୍ତି । ସେ ଅନେକ ସାମାଜିକ ଏବଂ ସାହିତ୍ୟିକ ସଂଗଠନ ସହିତ ସକ୍ରିୟ ଭାବରେ ଜଡ଼ିତ  ସେ ଅଖିଳ ଭାରତୀୟ ସାନ୍ତାଳୀ ଲେଖକ ସଂଘର ସହକାରୀ ସଚିବ ଏବଂ କରଣ୍ଡି ଜାହେର ଥାନର ଆଜୀବନ ସଦସ୍ୟ । ସାହିତ୍ୟ ରଚନା ହାଁସଦାଃ ୨୦୧୫-୧୬ ମସିହାରୁ ସାନ୍ତାଳୀରେ କବିତା ଲେଖିବା ଆରମ୍ଭ କରିଥିଲେ । ୨୦୧୮ ମସିହାରେ ସେ ଜନ୍ମସ୍ଥଳୀ ପରିତ୍ୟକ୍ତ ହେବା ବିଷୟରେ ତାଙ୍କ ପୁସ୍ତକ ଜନମ ଦିଶମ ଉଜାଳୋଃ କାନା ଲେଖିଥିଲେ । ପ୍ରସିଦ୍ଧ ସାନ୍ତାଳୀ ଲେଖକ ଦମୟନ୍ତୀ ବେଶ୍ରା ୨୦୨୧ ମସିହାରେ ବାରିପଦାଠାରେ ଏହି ପୁସ୍ତକର ଉନ୍ମୋଚନ କରିଥିଲେ । ପୁସ୍ତକଟିରେ ହାଁସଦାଃ ତାଙ୍କ ଚାରିପାଖର ଘଟଣାମାନ ଉପରେ ନିଜର ହୃଦୟସ୍ପର୍ଶୀ ମତ ବ୍ୟକ୍ତ କରିଛନ୍ତି । ଏଥିରେ ବାରିଗୋଡାର ଜମି ମାଲିକମାନେ କିପରି ସେମାନଙ୍କର ମାଲିକାନା ହରାଇ ଗୃହହୀନ ହେବା ଓ ଫଳସ୍ୱରୂପ ନିଜର ଅସ୍ତିତ୍ୱ ହରାଇବା ବିଷୟର ବର୍ଣ୍ଣନା ରହିଛି । ସେ ବର୍ତ୍ତମାନ କିଛି କ୍ଷୁଦ୍ରଗଳ୍ପ ମଧ୍ୟ ଲେଖୁଛନ୍ତି ।
ଜୟନ୍ତୀ ରଥ  (ଜନ୍ମ: ୯ ଜୁଲାଇ ୧୯୬୦), ଜଣେ ଓଡ଼ିଆ ଗାଳ୍ପିକା  । ୧୯୯୬ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ଶବ୍ଦ ଖେଳ"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ସେ ଓଡ଼ିଶା ସାହିତ୍ୟ ଏକାଡେମୀର ସଭାପତି ଓ ଓଡ଼ିଶା ରାଜ୍ୟ ସଂଗ୍ରହାଳୟରେ କ୍ୟୁରେଟର ଭାବରେ କାର୍ଯ୍ୟ କରିଛନ୍ତି । ବହୁ ପତ୍ରପତ୍ରିକାରେ ତାଙ୍କର ପ୍ରବନ୍ଧ ଓ ସ୍ତମ୍ଭ ପ୍ରକାଶ ପାଇଛି । ସେ ଅଷ୍ଟମ ଶ୍ରେଣୀରେ ପଢୁଥିବା ବେଳେ ସ୍କୁଲ ପତ୍ରିକାରେ ତାଙ୍କର ପ୍ରଥମ କବିତା ପ୍ରକାଶ ପାଇଥିଲା । ୧୯୮୪ରେ ତାଙ୍କର ପ୍ରଥମ ପୁସ୍ତକ ଯାତ୍ରାରମ୍ଭ ପ୍ରକାଶିତ ହୋଇଥିଲା । ଏଥିରେ ତାଙ୍କର ସହଲେଖିକା ଥିଲେ ବାନ୍ଧବୀ ସରିତା ସ୍ୱାଇଁ ।
ପେଡ଼ା ଏକ ପ୍ରକାର ମିଠା ଜାତୀୟ ଖାଦ୍ୟ ଅଟେ ଯାହା ଖୁଆ ତଥା ଚିନିରୁ ପ୍ରସ୍ତୁତ ହୋଇଥାଏ । ଏହାର ଆକାର ଗୋଲାକାର ଅଟେ । ଏଥିରେ ପାରମ୍ପରିକ ସ୍ୱାଦ ପାଇଁ ଅଳେଇଚ ଦାନା , କେଶର, ତଥା ପେସ୍ତା ମିଶାଯାଏ । ପେଡ଼ା ଶବ୍ଦର ଉପଯୋଗ ସାଧାରଣତଃ କୌଣସି ନରମ ଗୋଲାକାର ଜିନିଷକୁ ନେଇ କରାଯାଏ ଯେପରି ଅଟା ଏବଂ ଖୁଆ । ଏହି ମିଠା ପାଇଁ ଅନେକ ପ୍ରକାର ଶବ୍ଦ ଏବଂ ନାମ ଯେପରି ,  (ଗୁଜୁରାଠୀ ରେ) ଏବଂ ପେରା ବ୍ୟବହାର କରାଯାଏ  । ବିଧି ପେଡ଼ା ବନେଇବା ପାଇଁ ଖୁଆକୁ ଭଲ ଭାବେ କୋରି କଢ଼ାଇରେ ପକାଯାଏ । ତା 'ସହିତ ଚିନି ମିଶେଇ ଏହାକୁ ମଧ୍ୟମ ଆଞ୍ଚରେ ରନ୍ଧା ଯାଏ । ଯେତେବେଳେ ଚିନି ସମ୍ପୂର୍ଣ୍ଣ ରୂପେ ମିଶିଯିବ ସେତେବେଳେ ଏଥିରେ କେଶର ମିଶ୍ରିତ କ୍ଷୀର  (ପ୍ରଥମେ ଛୋଟ ପାତ୍ରରେ କ୍ଷୀର ନେଇ କିଛି କେଶର ଦାନା ମିଶ୍ରିତ ହୋଇଥିବ) ଏବଂ ଅଳେଇଚ ପାଉଡର ପକେଇ ଗାଢ଼ା ହେବା ପର୍ଯ୍ୟନ୍ତ ରନ୍ଧା ଯାଏ  । ପରେ ଆଞ୍ଚରୁ ଓଲ୍ହେଇ ଦିଆଯାଏ । ଥଣ୍ଡା ହେବା ପରେ ହାଥରେ ଘିଅ ଲଗାଇ ମଧ୍ୟମ ଆକାରର ପେଡ଼ା ତିଆରି କରାଯାଏ । ବିଭିନ୍ନ ପୂଜାପର୍ବରେ ବିଶେଷ ବ୍ୟଞ୍ଜନ ରୂପେ ବ୍ୟବହାର କରାଯାଏ । ଯେପରି ଜନ୍ମାଷ୍ଟମୀ, ଶିବରାତ୍ରି, ନବରାତ୍ରୀ ଇତ୍ୟାଦି । ସଜାସଜି ପେସ୍ତା ସାଧାରଣତଃ ପେସ୍ତା ଗୁଣ୍ଡ ଏବଂ ଅଳେଇଚ ଦାନାରେ ସଜା ଯାଏ । ପେଡ଼ାର କିଛି ରେସିପିରେ କେବଳ ବାଦାମରେ ସଜାଯାଏ । ଇତିହାସ ପେଡ଼ାର ଉଦ୍ଭବ ଉତ୍ତର ପ୍ରଦେଶର ମଥୁରା ସହରରୁ ହୋଇଥିଲା । ମଥୁରା ପେଡ଼ା, ମଥୁରା ସହରର ବିବିଧ ମିଠାମାନଙ୍କ ମଧ୍ୟରୁ ସବୁଠାରୁ ବିଶିଷ୍ଟ ଅଟେ । ପେଡ଼ା ଉତ୍ତର ପ୍ରଦେଶରୁ ନେଇ ଭାରତୀୟ ଉପ ମହାଦ୍ୱୀପର ବିଭିନ୍ନ ଭାଗରେ ଖେଳି ଯାଇଛି । ଲଖନଉର ଠାକୁର ରାମ ରତନ ସିଂ 1850 ଦଶକରେ ପେଡ଼ାର ଆରମ୍ଭ କରିଥିଲେ । ଏହି ପେଡ଼ା ଏବେ ଧାରବଡ଼ ପେଡ଼ା ନାମରେ ପ୍ରସିଦ୍ଧ । ମହାରାଷ୍ଟ୍ରରେ ମଧ୍ୟ ସତାରାର କାନ୍ଦି ପେଡ଼ା ନାମରେ ମଧ୍ୟ ପ୍ରସିଦ୍ଧ ।
ଅଶ୍ୱିନୀ ଜୋସ ଜଣେ ଭାରତୀୟ ଅଭିନେତା ତଥା କଥାଚିତ୍ର ନିର୍ମାତା ଯିଏକି ମୁଖ୍ୟତଃ ମାଲାୟାଲମ୍ କଥାଚିତ୍ର ଜଗତରେ କାମ କରନ୍ତି । ସେ ୨୦୧୮ ମସିହାରେ ମାଲାୟାଲମ କଥାଚିତ୍ର କୁଇନ୍ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ହରିଶ୍ରୀ ଅଶୋକାନଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର ଏନ୍ ଇଣ୍ଟରନ୍ୟାସନାଲ୍ ଲୋକାଲ୍ ଷ୍ଟୋରୀ  (୨୦୧୮)ରେ ମୁଖ୍ୟ ନାୟକ ଭାରେ କାମ କରିଥିଲେ  । ୨୩ ଅଗଷ୍ଟ ୨୦୧୯ରେ ତାଙ୍କ ଅଭିନୀତ କୁମ୍ବାରୀସ୍ ମୁକ୍ତିଲାଭ କରିଥିଲା । ଅନୁରାଗମ୍ କଥାଚିତ୍ରରେ ସେ ନାୟକ ଭାବରେ ଅଭିନୟ କରିବା ସହିତ ଏହାର କାହାଣୀ ମଧ୍ୟ ଲେଖିଥିଲେ । ବ୍ୟକ୍ତିଗତ ଜୀବନ ୧୭ ମଇ ୨୦୨୩ରେ ସେ ଫେବା ଜନ୍‌ସନ୍‌ଙ୍କୁ ବିବାହ କରିଥିଲେ ।
ବନବିହାରୀ ପଣ୍ଡା  (୨ ମଇ ୧୯୪୦ - ୨ ମାର୍ଚ୍ଚ ୨୦୧୭) ଜଣେ ଓଡ଼ିଆ କବି ଓ ନାଟ୍ୟକାର ଥିଲେ  । ୧୯୯୫ ମସିହାରେ ତାଙ୍କ ରଚିତ ନାଟକ ଏକାଙ୍କିକା ଗେଷ୍ଟ ହାଉସ୍ ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ସେ ୧୯୬୩ ମସିହାର ଭାରତୀୟ ପୋଲିସ ସେବା ଅଧିକାରୀ ଥିଲେ, ଯିଏକି ପୋଲିସ୍ ଡିଜିପି ଭାବରେ କାର୍ଯ୍ୟ କରିଥିଲେ । ଜନ୍ମ ବନବିହାରୀ ପଣ୍ଡା ୧୯୪୦ ମସିହାର ମଇ ମାସର ୨ ତାରିଖରେ ଢେଙ୍କାନାଳ ଜିଲ୍ଲାରେ ଜନ୍ମଗ୍ରହଣ କରିଥିଲେ । ରଚନାବଳୀ ଗେଷ୍ଟ ହାଉସ୍  (ନାଟକ ଏକାଙ୍କିକା) ପୁରସ୍କାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୯୫ ମୃତ୍ୟୁ ୨୦୧୭ ମସିହାର ମାର୍ଚ୍ଚ ୨ ତାରିଖରେ ସେ ମୃତ୍ୟୁବରଣ କରିଥିଲେ  । ମୃତ୍ୟୁବେଳକୁ ତାଙ୍କୁ ୭୬ ବର୍ଷ ବୟସ ହୋଇଥିଲା ।
ନିରଞ୍ଜନ ରାଉତ, ଜଣେ ପ୍ରଖ୍ୟାତ ଓଡ଼ିଶୀ ନୃତ୍ୟ ଶିଳ୍ପୀ ଓ ଗୁରୁ । ସେ, ୧୯୫୪ ମସିହା ଅଗଷ୍ଟ ୧୦ ତାରିଖରେ ଜଗତସିଂହପୁର ଜିଲ୍ଲାର ବାଲିକୁଦା ବ୍ଳକର ଚଅଁରପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବଳରାମ ରାଉତ ଓ ମାତାଙ୍କ ନାମ ଲବଣୀ ରାଉତ ଅଟେ । ଗାଁରେ ହେଉଥିବା ରାମଲୀଳା ଦେଖି, ତାଙ୍କର ନୃତ୍ୟପ୍ରତି ଆଗ୍ରହ ବଢିଥିଲା । ଚାକିରି କରିବା ପାଇଁ ସେ ଭୁବନେଶ୍ୱର ଚାଲି ଆସି ଉତ୍କଳ ସଙ୍ଗୀତ ମହାବିଦ୍ୟାଳୟରେ ଓଡ଼ିଶୀ ଓ ଛଉ ନୃତ୍ୟ ଶିକ୍ଷାଗ୍ରହଣ କରିଥିଲେ । ବର୍ତ୍ତମାନ ସେ ଦେଶ ବିଦେଶରେ ଓଡ଼ିଶୀ ନୃତ୍ୟ ପରିବେଷଣ ଓ ଶିକ୍ଷାଦାନ କରୁଛନ୍ତି । ନୂପୁରୁ ଡାନ୍ସ ଏକାଡେମୀ ନାମରେ, ଭୁବନେଶ୍ୱରଠାରେ, ସେ ନିଜର ଏକ ନୃତ୍ୟାନୁଷ୍ଠାନ ପ୍ରତିଷ୍ଠା କରିଛନ୍ତି । ତାଙ୍କ ପତ୍ନୀ ଜ୍ୟୋତି ରାଉତ ମଧ୍ୟ ଜଣେ ଜଣାଶୁଣା ଓଡ଼ିଶୀ ନୃତ୍ୟ ଗୁରୁ ।
ଫଲଭେଷ୍ଟ୍ରାଣ୍ଟ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଫାସଲୋଡେକ୍ସ, ଏକ ଔଷଧ ଯାହା ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ହରମୋନ୍ ରିସେପ୍ଟର   ସକରାତ୍ମକ କ୍ଷେତ୍ରରେ ବ୍ୟବହୃତ ହୁଏ । ଏହା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ମୁଣ୍ଡବିନ୍ଧା, ଯନ୍ତ୍ରଣା, ଗରମ ଫ୍ଲସ, କାଶ, ଫୁଲା, ରାସ ଏବଂ ଶୋଇବାରେ ଅସୁବିଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, ସ୍ୱଳ୍ପ ଲୋହିତ ରକ୍ତ କଣିକା, ଥ୍ରୋମ୍ବୋସାଇଟିପେନିଆ, ସଂକ୍ରମଣ ଏବଂ ଯକୃତ ସମସ୍ୟା ହୋଇପାରେ । ଏହା ଗର୍ଭଧାରଣ କିମ୍ବା ସ୍ତନ୍ୟପାନର ସସମୟରେ ବ୍ୟବହାର କରାଯିବା ଉଚିତ୍ ନୁହେଁ । ଏହା ଏକ ସିଲେକ୍ଟିଭ୍ ଇଷ୍ଟ୍ରୋଜେନ୍ ରିସେପ୍ଟର ଡିଗ୍ରେଡର୍   ଯାହା ଇଷ୍ଟ୍ରୋଜେନ୍ ରିସେପ୍ଟର ସହିତ ବାନ୍ଧନ ଯୁକ୍ତ ହୋଇ ସେମାନଙ୍କର ବିନାଶ କରାଏ । ୨୦୦୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୪ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଫଲଭେଷ୍ଟ୍ରାଣ୍ଟ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ରେ ଡୋଜ ପିଛା ୫୨୦ ପାଉଣ୍ଡ ଖର୍ଚ୍ଚ ହୁଏ ।ଯୁକ୍ତରାଷ୍ଟ୍ରରେ ଏହି ରାଶିପରିମାଣର ମୁଲ୍ୟ ପ୍ରାୟ ୧୦୦ ଡଲାର ।
କିଶୋର କୁମାର ଜେନା  (ଜନ୍ମ: ୬ ସେପ୍ଟେମ୍ବର ୧୯୯୫) ଜଣେ ଭାରତୀୟ ଜାଭେଲିନ ଫିଙ୍ଗାଳୀ  । ସେ ୨୦୨୩ ମସିହା ଅକ୍ଟୋବର ମାସ ୪ ତାରିଖରେ ଚୀନର ହାଙ୍ଗଝୁଠାରେ ଅନୁଷ୍ଠିତ ହୋଇଥିବା ଏସୀୟ କ୍ରୀଡ଼ାରେ ୮୭.୫୪ ମି ଜାଭେଲିନ ଫିଙ୍ଗି ନିଜର ଶ୍ରେଷ୍ଠ ପ୍ରଦର୍ଶନ କରିବା ସହିତ, ଭାରତ ପାଇଁ ରୌପ୍ୟପଦକ ହାସଲ କରିଥିଲେ । ୨୦୨୩ ମସିହା ଜୁଲାଇ ମାସ ୨୮ ତାରିଖରେ ଶ୍ରୀଲଙ୍କାର ମହିନ୍ଦ୍ରା ରାଜପକ୍ଷ ଷ୍ଟାଡ଼ିୟମରେ ଅନୁଷ୍ଠିତ ଶ୍ରୀଲଙ୍କା ଜାତୀୟ ଆଥେଲେଟିକ ଚାମ୍ପିୟନସିପରେ ୮୪.୩୮ ମିଟର ଜାଭେଲିନ ଫିଙ୍ଗି ନିଜର ସ୍ୱର୍ଣ୍ଣପଦକ ହାସଲ କରିଥିଲେ । ପ୍ରାରମ୍ଭିକ ଜୀବନ କିଶୋର ୧୯୯୫ ମସିହାର ସେପ୍ଟେମ୍ବର ୬ ତାରିଖରେ ପୁରୀ ଜିଲ୍ଲାର କୋଠାସାହି ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ କେଶବ ଜେନା ଓ ମାତାଙ୍କ ନାମ ହରପ୍ରିୟା ଜେନା । ପରିବାରରେ କିଶୋରଙ୍କଠୁ ବଡ଼ ଆଉ ୭ ଭଉଣୀ ଅଛନ୍ତି । ଅଷ୍ଟମ-ନବମ ଶ୍ରେଣୀରେ ପଢ଼ୁଥିବାବେଳେ କିଶୋର ଖେଳକୁଦପ୍ରତି ଆକର୍ଷିତ ହୋଇଥିଲେ । ଆରମ୍ଭରୁ ବାପା କେଶବ, ପୁଅର ଖେଳ ପ୍ରତି ଆକର୍ଷଣ ଓ ପାଠପଢ଼ାରେ ଅବହେଳେକୁ ନେଇ ପୁଅ ଉପରେ ବିରକ୍ତ ହେଉଥିଲେ ମଧ୍ୟ ପରେ ସେ ପୁଅକୁ ସମର୍ଥନ ଓ ଉତ୍ସାହିତ କରିଥିଲେ । ଅଷ୍ଟମ ଶ୍ରେଣୀରେ ସ୍କୁଲ କ୍ରୀଡ଼ାରେ ଭଲ ଜାଭେଲିନ ଫିଙ୍ଗି ସେ ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ । ପରେ ଜିଲ୍ଲାସ୍ତରରେ ମଧ୍ୟ ସେ ଉନ୍ନତ କ୍ରୀଡ଼ା ପ୍ରଦର୍ଶନ କରି ଶୀର୍ଷସ୍ଥାନ ଅଧିକାର କରିଥିଲେ । ଭଲିବଲ ଖେଳ ପ୍ରତି ମଧ୍ୟ ସେ ଆକୃଷ୍ଟ ଥିଲେ । +୨ ପଢ଼ିବା ସମୟରେ ତାଙ୍କର ଫିଟନେସକୁ ଲକ୍ଷ କରି ଅଧ୍ୟାପକ ଭବାନୀ ଶଙ୍କର ଚକ୍ରବର୍ତ୍ତୀ ତାଙ୍କୁ କଳିଙ୍ଗ ଷ୍ଟାଡ଼ିଅମରେ ଭଲିବଲ ଅଭ୍ୟାସ କରିବା ପାଇଁ ଉପଦେଶ ଦେଇଥିଲେ । କଳିଙ୍ଗ ଷ୍ଟାଡ଼ିଅମରେ ତାଙ୍କ ଫିଟନେସକୁ ଦେଖି, ସେଠାକାର କୋଚ ତାଙ୍କୁ ଦଳଗତ ଖେଳ ଅପେକ୍ଷା ବ୍ୟକ୍ତିଗତ କ୍ରୀଡ଼ା ଖେଳିବା ପାଇଁ ପ୍ରବର୍ତ୍ତାଇ ଥିଲେ । ବାରବାଟି ଷ୍ଟାଡ଼ିଅମରେ ରାଜ୍ୟସ୍ତରୀୟ କ୍ରୀଡ଼ା ପ୍ରତିଯୋଗୀତାରେ ସ୍ୱର୍ଣ୍ଣପଦକ ହାସଲ କରିବା ପରେ ସେ ଲୋକଲୋଚନକୁ ଆସିଥିଲେ । ୨୦୨୩ରେ ପ୍ରଦର୍ଶନ ୨୦୨୩ ଅକ୍ଟୋବର ୪ ତାରିଖରେ ଚୀନର ହାଙ୍ଗଝୁଠାରେ ଅନୁଷ୍ଠିତ ହୋଇଥିବା ଏସୀୟ କ୍ରୀଡ଼ାରେ ୮୭.୫୪ ମି ଜାଭେଲିନ ଫିଙ୍ଗି ନିଜର ଶ୍ରେଷ୍ଠ ପ୍ରଦର୍ଶନ କରିଥିଲେ ଓ ଭାରତ ପାଇଁ ରୌପ୍ୟପଦକ ହାସଲ କରିଥିଲେ । ଏଥି ସହିତ ସେ ୨୦୨୪ ପ୍ୟାରିସ ଅଲିମ୍ପିକ କ୍ରୀଡ଼ାପାଇଁ ମଧ୍ୟ ଯୋଗ୍ୟତା ହାସଲ କରିଥିଲେ । ୨୦୨୩ ଅଗଷ୍ଟ ମାସରେ ବୁଦେପେଷ୍ଟଠାରେ ଅନୁଷ୍ଠିତ ବିଶ୍ବ ଦୌଡ଼କୁଦ ପ୍ରତିଯୋଗିତାରେ ସେ ଭାରତକୁ ପ୍ରତିନିଧିତ୍ୱକରି ପଞ୍ଚମ ସ୍ଥାନରେ ରହିଥିଲେ । ସେ ୮୪.୭୭ ମିଟର ଦୂର ଜାଭେଲିନ ଫିଙ୍ଗି ନିଜର ଶ୍ରେଷ୍ଠ ପ୍ରଦର୍ଶନ କରିଥିଲେ । ନୀରଜ ଚୋପ୍ରା ଏହି ପ୍ରତିଯୋଗିତାରେ ସ୍ୱର୍ଣ୍ଣପଦକ ହାସଲ କରିଥିଲେ । ୨୦୨୩ ଜୁଲାଇ ମାସ ୨୮ ତାରିଖରେ ଶ୍ରୀଲଙ୍କା ଜାତୀୟ ଆଥେଲେଟିକ ଚାମ୍ପିୟନସିପରେ ୮୪.୩୮ ମିଟର ଜାଭେଲିନ ଫିଙ୍ଗିଥିଲେ । ଏହି ପ୍ରଦର୍ଶନଦ୍ୱାରା ସେ ହଙ୍ଗେରୀର ବୁଦାପେଷ୍ଟରେ ହେବାକୁ ଥିବା ବିଶ୍ୱ ଚାମ୍ପିୟନଶିପ୍ ପାଇଁ ଯୋଗ୍ୟତା ଅର୍ଜନ କରିଥିଲେ । ୨୦୨୩ ମସିହା ମାର୍ଚ୍ଚ ମାସରେ ସେ କର୍ଣ୍ଣାଟକର ବେଲାରୀଠାରେ ଭାରତୀୟ ଥ୍ରୋ କମ୍ପିଟିସନରେ ୭୮.୯୩ ମିଟର ଦୂର ଜାଭେଲିନ ଫିଙ୍ଗିଥିଲେ । କେରଳର ଥିରୁଅନନ୍ତପୁରମଠାରେ ଭାରତୀୟ ଗ୍ରାଣ୍ଡ ପ୍ରିକ୍ସଠାରେ ସେ ୮୦ ମି ଦୂର ଜାଭେଲିନ ଫିଙ୍ଗିଥିଲେ । ୨୦୨୩ ଜୁନ ମାସରେ ସେ ଭୁବନେଶ୍ୱରଠାରେ ଆୟୋଜିତ ଜାତୀୟ ଆନ୍ତଃରାଜ୍ୟ ଆଥେଲେଟିକ ଚାମ୍ପିୟନସିପରେ ୮୨.୮୭ ମିଟର ଦୂର ଜାଭେଲିନ ଫିଙ୍ଗିଥିଲେ ।
ପ୍ୟାରୀମୋହନ ଦାସ  (ମୃତ୍ୟୁ: ୨୩ ଅକ୍ଟୋବର ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଓଡ଼ିଶା ରାଜନୀତିରେ ସେ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୬୧ ଓ ୧୯୬୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପ୍ୟାରୀମୋହନ ଦାସ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୁଶଧ୍ୱଜ ଦାସ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ପ୍ୟାରୀମୋହନ ନିର୍ମଳବାଳା ଦାସଙ୍କୁ ବିବାହ କରିଥିଲେ । ତାଙ୍କର ୫ ଜଣ ଝିଅ ଥିଲେ । ରାଜନୈତିକ ଜୀବନ ପ୍ୟାରୀମୋହନ ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଦୁଇଥର ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୬୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ପ୍ୟାରୀମୋହନ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ପ୍ରଜା ସୋସିଆଲିଷ୍ଟ ପାର୍ଟିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧୬,୮୬୩ ଖଣ୍ଡ ଭୋଟ ପାଇ ବିଜୟୀ ହୋଇ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦି ଦୁର୍ଗା ଶଙ୍କର ଦାସଙ୍କୁ ୬,୦୦୮ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୬୧ ମସିହାରୁ ୧୯୬୭ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ଏହାପରେ ୧୯୬୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ପ୍ୟାରୀମୋହନ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ପୁଣିଥରେ ପ୍ରଜା ସୋସିଆଲିଷ୍ଟ ପାର୍ଟିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୨୧,୫୯୮ ଖଣ୍ଡ ଭୋଟ ପାଇ ବିଜୟୀ ହୋଇ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୬,୪୯୩ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୬୭ ମସିହାରୁ ୧୯୭୧ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ ।
ଲିଓନେଲ୍ ମେସି ଆର୍ଜେଣ୍ଟିନାର ବିଶ୍ୱପ୍ରସିଦ୍ଧ ପେଶାଦାର୍ ଫୁଟବଲ୍ ତାରକା ।ସେ ଆର୍ଜେଣ୍ଟିନା ଜାତୀୟ ଫୁଟବଲ୍ ଦଳ ଓ ସ୍ପାନିସ୍ ଲା ଲିଗା ଦଳ ବାର୍ସୀଲୋନାରୁ ଖେଳନ୍ତି। ଅନେକ ମେସିଙ୍କୁ ବିଶ୍ୱର ଜଣେ ଭଲ ଫୁଟବଲ୍ ଖେଳାଳୀର ମାନ୍ୟତା ଦିଅନ୍ତି ।ସେ ବିଶ୍ୱର ଏକମାତ୍ର ଖେଳାଳୀ ଭାବେ ୫ଟି ବାଲାନ୍ ଡି ଓର୍ ପୁରସ୍କାର ପାଇଛନ୍ତି ।ସେ ୩ଟି ଇଉରୋପିଆନ୍ ସୁନା ବୁଟ୍ ଜିତିଛନ୍ତି । ପ୍ରାରମ୍ଭିକ ଜୀବନ ମେସି ୨୪ ଜୁନ୍ ୧୯୮୭ରେ ରୋସରିଓ ସଂତ୍ତା ଫେରେ ଜନ୍ମଗ୍ରହଣ କରିଥିଲେ ।ସେ ନିଉଏଲ୍ ଓଲଡ଼ ବୟଜରେ ସେ ୬ ବର୍ଷରେ ଯୋଗଦାନ କରିଥିଲେ ।ସେଠାରେ ସେ ୬ ବର୍ଷ ମଧ୍ୟରେ ୫୦୦ରୁ ଅଧିକ ଗୋଲ୍ କରିଥିଲେ ।ମାତ୍ର ୧୦ ବର୍ଷ ବୟସରେ ସେ ଗ୍ରୋଥ୍ ହରମୋନ୍ ଅଭାବର ଶିକାର ହୋଇଥିଲେ ।ନିଉଏଲ୍ ଓଲଡ଼ ବୟଜ ମେସିଙ୍କ ରୋଗର ଉପଚାରରେ ଆର୍ଥିକ ସହାୟତା କରିଥିଲେ ।ରିଭର ପ୍ଲେଟ୍ ମେସିଙ୍କୁ ନିଜ ଦଳରେ ମିସେଇବାକୁ ପ୍ରୟାସ କରିଥିଲା ମାତ୍ର ସେ ମେସିଙ୍କ ରୋଗର ଉପଚାରରେ ଅର୍ଥିକ ସହାୟତା କରିପାରିନଥିଲେ କାରଣ ସେତେବେଳେ ରିଭର ପ୍ଲେଟ୍ ଘୋର୍ ଅର୍ଥିକ ଦୁରାବସ୍ତା ଦେଇ ଗତି କରୁଥିଲା । ଯେହେତୁ ମେସିଙ୍କ ସମ୍ପର୍କିୟ କାଟଲୋନିଆନ୍ ଥିଲେ ସେ ମେସିଙ୍କ ବାର୍ସୀଲୋନାରେ ଯୋଗଦେବା ହେତୁ ପରୀକ୍ଷାର ଆୟୋଜନ କରିଥିଲେ।ଓ ମେସିଙ୍କୁ ଗୋଟେ ନାପ୍କିନ୍ରେ ଚୁକ୍ତିପତ୍ର ଦିଆଯାଇଥିଲା ଗୋଟିଏ ବର୍ଷ ବାର୍ସୀଲୋନାର ଯୁବ ଏକାଡେମୀ ଲା ମାସିଆରେ କାଟିବା ପରେ ମେସି ରୟାଲ୍ ସ୍ପାନିଶ୍ ଫୁଟବଲ୍ ଫେଡେରେସନ୍ରେ ଭର୍ତୀ ହୋଇଥିଲେ ।ସେଠାରେ ଖେଳିଲା ବେଳେ ସେ ସେକ୍ ଫାବରେଗାସ୍ ଓ ଗେରାଡ଼ ପିକୁ ସହ ବନ୍ଧୁତା କରିଥିଲେ। ନିଜର ଗ୍ରୋଥ୍ ହରମୋନ୍ ଉପଚାର ପରେ ମେସି ବାର୍ସୀଲୋନାର ଶ୍ରେଷ୍ଠ ଯୁବ ଦଳ ଶିଶୁ ସ୍ୱପ୍ନର ଦଳର ଅବିଛେଦ୍ୟ ଅଂଗ ପଲାଟିଥିଲେ।୨୦୦୨-୩ରେ ସେ ୩୬ ଗୋଲ୍ ସହ ଟପ ଗୋଲ୍ କରିଥିବା ଖେଳାଳୀ ହୋଇଥିଲେ । ସେ ସିଜିନ୍ ଶେଷରେ ମେସିକୁ ଇଂରାଜୀ କ୍ଲବ୍ ଅର୍ସେନାଲ୍ ତରଫରୁ ଖେଳିବାକୁ ସୁଯୋଗ୍ ଆସିଥିଲା କିନ୍ତୁ ଫାବ୍ରେଗାସ୍ ଓ ପିକୁ ଇଂଲଣ୍ଡ୍ କ୍ଲବ୍ ତରଫରୁ ଖେଳିବାକୁ ଯାଇଥିଲେ ମଧ୍ୟ ମେସି ବାର୍ସେଲୋନାରେ ରହିବାକୁ ନିଷ୍ପତି ନେଇଥିଲେ ।ଏବଂ ଏହା ମେସିଙ୍କ ଜୀବନର ଅନ୍ୟତମ ଯୁଗାନ୍ତକାରୀ ନିଷ୍ପତ୍ତି ଥିଲା । ସଫଳତା ମେସି 4ଟି ବାଲାନ ଡି ଓରର ବିଜେତା। ମେସିଙ୍କ ଅଧିନୟକତ୍ୱରେ ଆର୍ଜେନ୍ଟିନା କୋପା ଆମେରିକା କପ ଏବଂ ବିଶ୍ୱ କପର ଫାଇନାଲରେ ପ୍ରବେଶ କରି ପାରିଛି ।
ପିତ୍ତାସ୍ମରୀ  ଇଂରାଜୀ ଭାଷାରେ ଗଲ୍‌ସ୍ଟୋନ/   ଦେହରେ ଥିବା ପିତ୍ତକୋଷରୁ ନିର୍ଗତ ପିତ୍ତରୁ ତିଆରି ଏକ ପ୍ରକାର ପଥରକୁ କୁହାଯାଏ । ପିତ୍ତକୋଷରେ ପିତ୍ତାସ୍ମରୀ ରହିଥିବା ଯୋଗୁ ବା ପିତ୍ତାସ୍ମରୀ ଥିବା ଯୋଗୁ ହେଉଥିବା ବେମାରୀକୁ କୋଲିଲିଥିଆସିସ   ରୋଗ କୁହାଯାଏ । ପିତ୍ତାସ୍ମରୀ ଥିଲେ ମଧ୍ୟ ପ୍ରାୟ ୮୦% ଲୋକଙ୍କର କୌଣସି ଲକ୍ଷଣ ପ୍ରକାଶ ପାଏନାହିଁ । ପିତ୍ତାସ୍ମରୀ ଥିବା ଲୋକଙ୍କ ମଧ୍ୟରୁ ୧-୪% ଲୋକଙ୍କର ଉଦରର ଉପର ପାର୍ଶ୍ୱରେ ପ୍ରତିବର୍ଷ କ୍ରାମ୍ପ ଧରଣର ଯନ୍ତ୍ରଣା ହୁଏ ଯାହାକୁ ବିଲିଆରି କଲିକ କୁହାଯାଏ । ପିତ୍ତାସ୍ମରୀ ଜଟିଳତାରେ ପିତ୍ତକୋଷ ପ୍ରଦାହ  , ଅଗ୍ନାଶୟ ପ୍ରଦାହ ଓ ହେପାଟାଇଟିସ୍   ହୋଇପାରେ । ଜଟିଳ ରୋଗ ହେବାର ଲକ୍ଷଣ: ୫ ଘଣ୍ଟାରୁ ଅଧିକ ସମୟର ଯନ୍ତ୍ରଣା, ଜ୍ୱର, କାମଳ, ବାନ୍ତି ଓ ଚା ' ରଙ୍ଗର ପରିସ୍ରା ହୁଏ । ପିତ୍ତାସ୍ମରୀ ତିଆରି ହେବାର ସଙ୍କଟଜନ‌କ ଅବସ୍ଥା: ଜନ୍ମ ନିରୋଧ ବଟିକା  , ଗର୍ଭାବସ୍ଥା, ପାରିବାରିକ ପିତ୍ତାସ୍ମରୀ ଥିବା ଇତିହାସ, ମୋଟାପଣ, ଡାଏବେଟିସ  , ଯକୃତର ସିରୋସିସ୍  , ବା ତୀବ୍ର ଓଜନ ହ୍ରାସ । କୋଲେସ୍ଟେରଲ   ବା ବିଲିରୁବିନରୁ   ପିତ୍ତାସ୍ମରୀ ତିଆରି ହୁଏ । ଲକ୍ଷଣରୁ ପିତ୍ତାସ୍ମରୀ ଥିବା ଜଣାଯାଏ । ତା 'ପରେ ଅଲଟ୍ରାସାଉଣ୍ଡ ସାହାଯ୍ୟରେ ରୋଗ ନିଧାର୍ଯ୍ୟ କରାଯାଏ । ରକ୍ତ ପରୀକ୍ଷା କରି ଜଟିଳତା ନିରୁପଣ କରାଯାଇପାରେ । ଉପ‌ଯୁକ୍ତ ଖାଦ୍ୟ ଓ ସୁସ୍ଥା ଓଜନ ରଖି ପାରିଲେ ଏହି ରୋଗର ପ୍ରତିରୋଧ ହୋଇପାରିବ । ଲକ୍ଷଣ ନ ଥିଲେ ଚିକିତ୍ସା ଆବଶ୍ୟକ ହୁଏନାହିଁ । ପିତ୍ତାସ୍ମରୀ ଯନ୍ତ୍ରଣା ହେଉଥିଲେ ପିତ୍ତକୋଷକୁ ଅପରେଶନ କରି କାଢ଼ିଦିଆଯାଏ ଯାହାକୁ କୋଲିସିସ୍ଟେକ୍ଟୋମି   କୁହାଯାଏ । ଏହି ଅପରେଶନ ଲାପାରୋସ୍କୋପି   ବା ବଡ଼ ଛେଦନ କରି କରାଯାଏ । ଶାରୀରିକ ନିଶ୍ଚେତକ   ଦେଇ ଏହି ଅପରେଶନ କରାଯାଏ । ଅପରେଶନ ସମ୍ଭବ ହେଉ ନ ଥିବା ଲୋକଙ୍କର ପଥର ତରଳେଇବାକୁ ଔଷଧ ଦିଆଯାଏ ବା ସକ୍ ୱେଭ ଲିଥୋଟ୍ରିପ୍‌ସି   ଦିଆଯାଏ । ବିକଶିତ ଦେଶରେ ୧୦-୧୫% ଲୋକଙ୍କର ପିତ୍ତାସ୍ମରୀ ଥାଏ । ଆଫ୍ରିକାର ଅନେକ ସ୍ଥାନରେ ଏହା ୩% ମଧ୍ୟ ଥାଏ । ସନ ୨୦୧୩ରେ ପିତ୍ତକୋଷ ଓ ସେହି ସମ୍ବନ୍ଧୀୟ ରୋଗରେ ପ୍ରାୟ ୧୦୪ ନିୟୁତ ଲୋକ  (୧.୬%) ପୀଡ଼ିତ ଥିଲେ ଓ ଫଳତଃ ୧୦୬,୦୦୦ମୃତ୍ୟୁ ହୋଇଥିଲା  । ପୁରୁଷଙ୍କ ଅପେକ୍ଷା ମହିଳାମାନଙ୍କର ଏ ରୋଗ ଅଧିକ ହେଉଥିଲା ଓ ୪୦ ବର୍ଷ ପରେ ଅଧିକ ହେଉଥିଲା । କେତେକ ଜାତିର ଲୋକଙ୍କୁ ଏ ରୋଗ ଅଧିକ ହୁଏ ଯଥା:- ଆମେରିକୀୟ ଭାରତୀୟଙ୍କ   ମଧ୍ୟରୁ ୪୮% ଲୋକଙ୍କର ପିତ୍ତାସ୍ମରୀ ଥାଏ । ପିତାସ୍ମରୀ କାଢ଼ିଦେବା ପରେ ଫଳ ବ‌ହୁତ ଭଲ ହୁଏ ।
ସାତାରା ଏକ ଭାରତୀୟ ଜନଗଣନା ସହର   ଅଟେ । ଏହା ମହାରାଷ୍ଟ୍ରର ସାତାରା ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାତାରା ୧୭.୬୮୫୯ ଉତ୍ତର ଅକ୍ଷାଂଶ ଓ ୭୩.୯୯୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାତାରା ସହରର ମୋଟ ଜନସଂଖ୍ୟା ୧୬୭୫୧ ଅଟେ । ସେଥି ମଧ୍ୟରୁ ୫୨.୪୪% ଜଣ ପରୁଷ ହୋଇଥିବା ବେଳେ ୪୭.୫୬% ଜଣ ନାରୀ ଅଟନ୍ତି । ସାତାରାର ସାକ୍ଷରତା ହାର ୮୨.୮୩% ଅଟେ । ଏହା ଜାତୀୟ ହାରଠାରୁ ୧୭.୯୯% ପ୍ରତିଶତ କମ ଅଟେ । ସେଥିରୁ ୪୪.୪୯% ପ୍ରତିଶତ ପୁରୁଷ ଓ ୩୮.୩୪% ନାରୀ ଅଟନ୍ତି । ୧୦.୭୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ସାତାରାର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ସାତାରାରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୦.୩ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୯ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୯୦୮.୬ / ହୋଇଥାଏ ।
ଭାରତୀୟ ଉପ ମହା ଦ୍ୱୀପରେ ବସବାସ କରୁଥିବା ହିନ୍ଦୁ ପରିବାରରେ ଯୌଥ ପରିବାରର ଚଳଣି ଦେଖିବାକୁ ମିଳେ ଯେଉଁଠି ଗୋଟିଏ ପରିବାରର ଏକାଧିକ ପିଢ଼ି ଯଥା ଜେଜେବାପା-ଜେଜେମା, ବାପା-ମା, କକା -ଖୁଡୀ, ସ୍ବାମୀ-ସ୍ତ୍ରୀ ତଥା ଭାଇ-ଭଉଣୀ ଏକା ସାଥିରେ ବସବାସ କରନ୍ତି । ହିନ୍ଦୁ ଆଇନ ଅନୁସାରେ ଏକ ସାଧାରଣ ପୂର୍ବ ପୁରୁଷରୁ ବଂଶଜ ଭାବେ ଆସିଥିବା ସମସ୍ତ ସଦସ୍ୟ ଯୌଥ ପରିବାରର ଅନ୍ତର୍ଗତ । ଆଇନଗତ ନିହିତାର୍ଥ ହିନ୍ଦୁ ଆଇନ  ( ଉତ୍ତରାଧୀକାର ତଥା ବିବାହ ସମ୍ବନ୍ଧୀୟ ଆଇନ) ତଥା ଆୟକର ବ୍ୟବସ୍ଥାରେ ଯୌଥ ପରିବାରର ଉଲ୍ଲେଖ ଦେଖିବାକୁ ମିଳିଲେ ମଧ୍ୟ ହିନ୍ଦୁ ଉତ୍ତରାଧୀକାର ଆଇନ ତଥା ହିନ୍ଦୁ ବିବାହ ଅଧିନିୟମରେ ଯୌଥ ପରିବାରର ଆଇନଗତ ସଜ୍ଞା ଦିଆଯାଇଛି  । ହିନ୍ଦୁ ଆଇନର ୨୦୦୫ ସଂଶୋଧନ ଅଧିନିୟମ ବଳରେ ପରିବାରର ଝିଅଟିଏ ମଧ୍ୟ ଯୌଥ ପରିବାରର ସମ୍ପତ୍ତିରେ ନିଜ ଅଂଶର ହକଦାର ଅଟେ । ତେବେ ବିବାହ ପରେ ହିନ୍ଦୁ ଝିଅଟିଏ ବାପାଙ୍କ ପରିବାରର ସଦସ୍ୟ ନ ରହି ସ୍ୱାମିର ପରିବାରର ଏକ ସଦସ୍ୟ ହୋଇଯାଏ । ଭାରତରେ ସମ୍ପତ୍ତିଗତ ଅଧିକାର ତଥା ଆୟକର ମାମଲାରେ ଯୌଥ ପରିବାରର ଅନେକ ଆଇନଗତ ମହତ୍ତ୍ୱ ନିହିତ ରହିଛି । ସାଧାରଣତଃ ହିନ୍ଦୁ ପରିବାରର ବରିଷ୍ଠ ପୁରୁଷ ସଦସ୍ୟଙ୍କୁ ପରିବାରର କର୍ତ୍ତାଭାବେ ମାନ୍ୟତା ଦିଆଯାଇଛି । ତେବେ ଦିଲ୍ଲୀ ଉଚ୍ଚ ନ୍ୟାୟାଳୟଙ୍କ ଏକ ନ୍ୟାୟୀକ ନିର୍ଣ୍ଣୟ ପ୍ରକାରେ ହିନ୍ଦୁ ପରିବାରର ବରିଷ୍ଠ ମହିଳା ସଦସ୍ୟ ମଧ୍ୟ ଯୌଥ ପରିବାରର କର୍ତ୍ତା ହୋଇପାରିବେ । ଯୌଥ ପରିବାରର ଉପଯୋଗୀତା ମନୁଷ୍ୟର ଆର୍ଥିକ, ମାନସିକ, ଶାରୀରିକ ତଥା ସର୍ବାଙ୍ଗୀନ ବିକାଶ ପାଇଁ ପରିବାର ସମାଜ ସବନିମ୍ନ ସଂଘବଦ୍ଧ ଜୀବନ ଭାବେ ଗଢ଼ି ଉଠିଛି । ଏହା ସହିତ ଭବିଷ୍ୟତ ପିଢୀର ବିକାଶରେ ସହଯୋଗ କରିବା ସହ ମଣିଷ ନିଜର ଭବିଷ୍ୟତ ଜୀବନକୁ ମଧ୍ୟ ସୁରକ୍ଷିତ କରିପାରିଛି । ଏ ସବୁ ଦୃଷ୍ଟିରୁ ବୈଦିକ ଯୁଗରୁ ଯୌଥ ପରିବାରକୁ ହିଁ ଏକ ସ୍ୱୟଁ ସଂପୂର୍ଣ୍ଣ ପରିବାରର ମାନ୍ୟତା ଦିଆଯାଇଛି । ତେବେ ଆଜିକାଲି ଯୌଥ ପରିବାରବାଦ ବଦଳରେ ଏକକ ପରିବାରରେ ବ୍ୟକ୍ତି ଦୈନନ୍ଦିନ ଜୀବନରେ ଅନେକ ଅସୁବିଧାର ସମ୍ମୁଖୀନ ହେବା ସହ ମଣିଷ ଜୀବନର ମୂଳ ଲକ୍ଷ୍ୟ ସାଧନରେ ବିଫଳ ହେବାର ଅନେକ ନଜିର ଦେଖାଦେଇଛି । ଯୌଥ ପରିବାରରେ ଯେ କୌଣସି ପରିବାରର ସମସ୍ୟାକୁ ସପୂର୍ଣ୍ଣ ପରିବାରର ସମସ୍ୟା ବୋଲି ଧରିନିଆଯାଏ । ଅତଏବ ଯେ କୌଣସି ସଦସ୍ୟର ସ୍ୱାସ୍ଥ୍ୟ ତଥା ସୁରକ୍ଷା ସମ୍ବନ୍ଧୀୟ ଯେ କୌଣସି ସମସ୍ୟାକୁ ମିଳିମିଶି ସମାଧାନ କରିବା ଅଧିକ ସହଜ ହୋଇଥାଏ । ସାଧାରଣତଃ ଏକ ପରିବାରରେ ସଦସ୍ୟମାନଙ୍କୁ ଅନେକ କାର୍ଯ୍ୟ ତୁଲାଇବାକୁ ପଡେ । ତେବେ ଯୌଥ ପରିବାରରେ ଭିନ୍ନ ଭିନ୍ନ କାର୍ଯ୍ୟଦକ୍ଷତା ବିଶିଷ୍ଟ ଏକାଧିକ ସଦସ୍ୟ ରହିବା ହେତୁ ପରିବାରର କାର୍ଯ୍ୟଭାର ବାଣ୍ଟି ହୋଇଯାଏ । ଏହା ଫଳରେ ସଦସ୍ୟ ନିଜ ପସନ୍ଦର କାର୍ଯ୍ୟ ସୁଚାରୁ ରୂପେ ସଂପନ୍ନ୍ କରିଥାଏ । ଆବଶ୍ୟକ ସ୍ଥଳେ କୌଣସି ଏକ ସଦସ୍ୟର ନ୍ୟସ୍ତ ଦାୟୀତ୍ୱକୁ ସଫଳତାର ସହ ସଂପନ୍ନ କରିବାରେ ଅନ୍ୟ ସଦସ୍ୟ ମଧ୍ୟ ସାହାଯ୍ୟ କରିଥାନ୍ତି । ଏଭଳିଭାବେ ପରିବାରର ପ୍ରତ୍ୟେକ ସଦସ୍ୟ ପରିବାରର ଆନନ୍ଦରେ ସମଭାଗୀ ହୋଇପାରିଥାନ୍ତି । ଯୌଥ ପରିବାର ବିଶେଷ ଭାବେ ନୂତନ ପୀଢୀ ପାଇଁ ଅଧିକ ଲାଭବାନ ହୋଇଥାଏ । ପରିବାରର ନୂତନ ସଦସ୍ୟଟି ଜେଜେବାପା, ଜେଜେମାଆଁଙ୍କ ସହ ଅନେକ ସଦସ୍ୟଙ୍କ ସ୍ନେହ ତଥା ଯତ୍ନରେ ବଢିଥାଏ । ଫଳରେ ଛୁଆଟିଏ ଯୌଥ ପରିବାରରେ ତାର ମାନସିକ, ବୌଦ୍ଦିକ ତଥା ଚାରିତ୍ରିକ ବିକାଶ ପାଇଁ ଯେଉଁ ସୂଯୋଗ ପାଏ ତାହା ବିସ୍ତୃତ ପରିବାରରେ ସମ୍ଭବ ହୋଇ ନ ଥାଏ । ଏହା ବ୍ୟତୀତ ଯୌଥ ପରିବାରରେ ଏକାଧିକ ସଦସ୍ୟ ମିଳିମିଶି କାର୍ଯ୍ୟ ତୁଲାଇବାଦ୍ୱାରା ପରିବାରର ମୋଟ ବ୍ୟୟ ପ୍ରାୟତଃ କମ ହୁଏ । ଫଳରେ ଆର୍ଥିକ ବୋଝ କମିଯାଇ ପାରିବାରିକ ସମୃଦ୍ଧିରେ ଏହା ସହାୟକ ହୁଏ ।
ତାନସେନ ସିଂ, ୧୯୪୬ ମସିହାରେ ଜଣେ ଓଡ଼ିଆ କଣ୍ଠସଙ୍ଗୀତ ଶିଳ୍ପୀ ଏବଂ ସଂଗୀତକାର । ବେତାର, ଦୂରଦର୍ଶନ ସହିତ ପ୍ରାୟ ୨୫ରୁ ଅଧିକ ଓଡ଼ିଆ ଚଳଚ୍ଚିତ୍ରରେ ସେ କଣ୍ଠଦାନ କରିଛନ୍ତି । ଜୀବନକାଳ ଭିତରେ ସିଂ ପ୍ରାୟ ୧୦୦୦ରୁ ଅଧିକ ଗୀତ ବୋଲିଛନ୍ତି । ୧୯୭୭ ମସିହାର ଚଳଚ୍ଚିତ୍ର ଅନୁତାପରେ ସେ, ପ୍ରଥମେ କଣ୍ଠଦାନ କରିଥିଲେ ଓ ଏହି ଚଳଚ୍ଚିତ୍ରର ଗୀତ  'ନୂପୁର କାହିଁକି ମୁ ବାନ୍ଧିଲି'  ଲୋକପ୍ରିୟ ହୋଇପାରିଥିଲା । ପରବର୍ତ୍ତୀ ସମୟରେ ତାଙ୍କଦ୍ୱାରା ବୋଲା  "ଆରେ ମୋ ଲଚକ ବାଲି" ,  "ଚାନ୍ଦ ନା ତୁମେ ତାରା" ,  "ଗୋରୀ ଦେଖିଲି କାଳୀ ଦେଖିଲି" ,  "ମୁଁ ଯେ ଏକ ପାଗଳ ଭଅଁର"  ଇତ୍ୟାଦି ଅନେକ ଜଣାଶୁଣା ଗୀତରେ ସେ କଣ୍ଠଦାନ କରିଥିଲେ। ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର  'ତୁମେ ହିଁ ସାଥି ମୋର' ରେ ସେ ଶେଷଥର ପାଇଁ କଣ୍ଠଦାନ କରିଥିଲେ । ସଙ୍ଗୀତ ସାଧନା ଲାଗି ତାନସେନ ଆମେରିକାର ୟୁଏନଏ ପକ୍ଷରୁ ୨୦୦୬ରେ ଆନ୍ତର୍ଜାତୀୟ ସମ୍ମାନ  "ମେଲୋଡ଼ି କିଙ୍ଗ"  ଲାଭ କରିଥିଲେ । ଏହା ବ୍ୟତୀତ ୧୯୮୮ ମସିହା ଚଳଚ୍ଚିତ୍ର କନ୍ୟାଦାନ ପାଇଁ ସେ ଶ୍ରେଷ୍ଠ ପ୍ରଚ୍ଛଦପଟ ଗାୟକର ରାଜ୍ୟ ଚଳଚ୍ଚିତ୍ର ପୁରସ୍କାର ସମ୍ମାନ ଲାଭ କରିଛନ୍ତି । ଜୀବନୀ ପରିବାର ତାନସେନ ସିଂଙ୍କ ପିତା ରୁବେନ ସିଂ ଜଣେ ଜାତୀୟସ୍ତରର ଫୁଟବଲ ଖେଳାଳୀ ଥିଲେ । ରୁବେନ ନୟାଗଡ଼ ରାଜାଙ୍କ ଅଧୀନରେ କ୍ରୀଡାବିତ ଏବଂ ଜଣେ ତବଲା ବାଦକ ଭାବେ କାମ କରୁଥିଲେ । ତାନସେନଙ୍କ ମାତାଙ୍କ ନାମ ଗୋରିଆନା । ପରିବାରର ୪ପୁଅ ୨କନ୍ୟା ସନ୍ତାନଙ୍କ ମଧ୍ୟରେ ସେ ଥିଲେ ଅନ୍ୟତମ । ତାଙ୍କ ପତ୍ନୀଙ୍କ ଦେହାନ୍ତ ହୋଇଯାଇଛି । ସିଂଙ୍କର ଦୁଇ ପୁଅ ଓ ଜଣେ କନ୍ୟା । ପ୍ରାରମ୍ଭିକ ସଙ୍ଗୀତ ଶିକ୍ଷା ୧୦ ବର୍ଷ ବୟସରୁ ସିଂ ସଙ୍ଗୀତ ସାଧନା ଆରମ୍ଭ କରିଥିଲେ । ପ୍ରଥମେ ନିଜ ବାପାଙ୍କଠାରୁ ସଂଗୀତ ସାଧନା ଶିକ୍ଷା ଲାଭ କରିଥିଲେ । ଷଷ୍ଠ ଶ୍ରେଣୀରେ ପଢ଼ୁଥିଲା ବେଳେ ସିଂ ମହମ୍ମଦ ରଫିଙ୍କ ଗୀତ ପ୍ରତି ଆକୃଷ୍ଟ ହୋଇଥିଲେ । ଚାକିରି ୧୯୭୨ରେ ତାନସେନ ରାଜ୍ୟ ବନବିଭାଗରେ ଚାକିରି ଆରମ୍ଭ କରିଥିଲେ । ୧୯୯୯ରେ ସଙ୍ଗୀତ ସାଧନା ପାଇଁ ସେ ସେଥିରୁ ସ୍ୱେଚ୍ଛାକୃତ ଅବସର ଗ୍ରହଣ କରିଥିଲେ ।
ଡେସ୍ଲୋରାଟାଡାଇନ, ଏକ ବେପାର ନାମ କ୍ଲାରିନକ୍ସ, ଏକ ଔଷଧ ଯାହା ଅର୍ଟିକାରିଆ ଏବଂ ଆଲର୍ଜିକ ନାକ ପ୍ରଦାହ ଭଳି ଆଲର୍ଜି ସମ୍ପନ୍ନ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହି ଔଷଧର ପ୍ରଭାବ ଏଇ ଘଣ୍ଟାରେ ଆରମ୍ଭ ହୋଇ ୨୪ ଘଣ୍ଟା ପର୍ଯ୍ୟନ୍ତ ରହେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଥକାପଣ, ଶୁଖିଲା ପାଟି ଏବଂ ମୁଣ୍ଡବିନ୍ଧା ହୋଇପାରେ । ବୃକ୍‌କ କିମ୍ବା ଯକୃତ ଜନିତ ସମସ୍ୟାରେ କମ ମାତ୍ରା ଦେବାକୁ ସୁପାରିଶ କରାଯାଏ । ଯଦିଓ ଗର୍ଭାବସ୍ଥାରେ କ୍ଷତିର କୌଣସି ସ୍ପଷ୍ଟ ପ୍ରମାଣ ନାହିଁ, ସାଧାରଣତଃ ଏହାର ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ ଦ୍ୱିତୀୟ ପିଢ଼ିର ଆଣ୍ଟିହିଷ୍ଟାମିନ ଔଷଧ । ଏହା ଲୋରାଟାଡାଇନର ଏକ ସକ୍ରିୟ ମେଟାବୋଲାଇଟ । ୧୯୮୪ ମସିହାରେ ଡେସ୍ଲୋରାଟାଡାଇନ୍ ପେଟେଣ୍ଟ୍ ହୋଇଥିଲା ଏବଂ ୨୦୦୧ରେ ଡାକ୍ତରୀ ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଏବଂ ପ୍ରତି ମାସରେ ଏହା ବାବଦ ପ୍ରାୟ ୧.୫ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୧୭ ଡଲାର ଅଟେ । ଏହା ସୁଡୋଏଫେଡ୍ରିନ ସହିତ ଏକ ମିଶ୍ରଣ ଭାବରେ ମଧ୍ୟ ଉପଲବ୍ଧ ।
ନରେନ୍ଦ୍ରପୁର ଓଡ଼ିଶାର କଟକ ଜିଲ୍ଲାରେ ଥିବା ଏକ ଗ୍ରାମ। ଭୌଗଳିକ ଅବସ୍ଥିତି ଓ ଜଳବାୟୁ ଏହା କଟକଠାରୁ ପ୍ରାୟ ୪୫ କି.ମି. ଦୂରରେ ଅବସ୍ଥିତ । କଟକ ଓ କେନ୍ଦ୍ରାପଡ଼ାକୁ ସଂଯୋଗ କରୁଥିବା ରାଜ୍ୟ ରାଜପଥ କଡ଼ରେ ଏହା ଅବସ୍ଥିତ । ଦେବଦେବୀ ଓ ମନ୍ଦିର ଏହି ଗ୍ରାମରେ ଶିବମନ୍ଦିର ଅଛି ଯାହାକି ଚିତ୍ରୋପ୍ତଳା ନଦୀର ମଝିରେ ଅଛି । ସୁବିଧା ସୁଯୋଗ ଗୋଟିଏ ସରକାରୀ ଉଚ୍ଚବିଦ୍ୟାଳୟ, ଅନେକ ଗୁଡିଏ ଛୋଟ ବଡ଼ ଶିକ୍ଷାନୁଷ୍ଠାନ ଅଛି । ଜୀବନ ଜୀବିକା ଏଠାରେ ଅଧିକାଂଶ ଲୋକ ଚାଷ ଉପରେ ନିର୍ଭର କରନ୍ତି ।
ପୁଷପୁନି ଓଡ଼ିଶାର ପଶ୍ଚିମାଞ୍ଚଳରେ ପାଳିତ ଏକ କୃଷିଭିତ୍ତିକ ସାମାଜିକ ପର୍ବ । ପୌଷ ପୂର୍ଣ୍ଣମୀରେ ଧନୁଯାତ୍ରା ଶେଷ ହେବା ପରେ ପିଠାପଣା ଓ ଅାମିଷ ଭୋଜନ ମଧ୍ୟରେ ଏହା ପାଳିତ ହୁଏ । ଏହା ବରଗଡ଼ ସହରରେ ସବୁଠୁ ଅଧିକ ଜାକଜମକରେ ପାଳିତ ହୋଇଥାଏ । ଧନୁଯାତ୍ରା ସମୟରେ ଆମିଷ ଭୋଜନ ନିଷେଧ ହୋଇଥିବାରୁ ପୁଷପୁନି ଦିନ ଆମିଷ ଖାଇବା ଆରମ୍ଭ ହୁଏ । ଏହା ଏକ କୃଷି ବର୍ଷର ଶେଷ ଦିନ । ପାଳନ ଓଡ଼ିଶା ସମେତ ଓଡ଼ିଶା ବାହାରେ ରହୁଥିବା ଓଡ଼ିଆଙ୍କଦ୍ୱାରା ନୂଆଁଖାଇ ଭେଟଘାଟ ସହ ହାଇଦ୍ରାବାଦ ଓ ବାକି ସ୍ଥାନରେ ପୁଷପୁନି ପାଳିତ ହୋଇଥାଏ । କିମ୍ବଦନ୍ତୀ ପୁରାଣ ମତେ ନିଜ ଶତ୍ରୁଙ୍କୁ ଧ୍ୱଂସ କରିବା ପାଇଁ କଂସ ଧନୁଯାତ୍ରାର ପ୍ରଚଳନ କରିଥିଲେ । ଶେଷରେ ଧନୁଯାତ୍ରାର ଶେଷ ଦିନରେ କୃଷ୍ଣ ହାତରେ ତାଙ୍କର ବଧ ହୁଏ । କଂସଙ୍କ ଅାୟୋଜିତ ଧନୁଯାତ୍ରା ଏଗାର ଦିନ ଧରି ପାଳିତ ହୁଏ । ପୌଷ ଶୁକ୍ଲ ଚତୁର୍ଥୀରୁ ଏହା ଅାରମ୍ଭ ହୋଇ ପୂର୍ଣ୍ଣିମା ଦିନ କଂସ-ବଧ ସହ ଶେଷ ହୁଏ । ଏହି ସମୟରେ ବରଗଡ଼ ସହର ମଥୁରାର ଭ୍ରମ ତିଆରେ । ଧନୁଯାତ୍ରା କାଳରେ ଅାମିଷ ଭୋଜନ ନିଷେଧ ହୋଇଥିବାରୁ ପୌଷ ପୂର୍ଣ୍ଣମୀରେ ଧନୁଯାତ୍ରା ଶେଷ ହେବା ପୁଷପୁନି ପାଳି ସ୍ଥାନୀୟ ଲୋକେ ଜାକଜମକ ସହ ପିଠାପଣା ଓ ଅାମିଷ ଭୋଜନ କରି ଏହି ପର୍ବ ପାଳନ କରିଥାନ୍ତି । ଜଣାଶୁଣା ଚଳଣିରେ ଉଲ୍ଲେଖ ବରଗଡ଼ ଅଞ୍ଚଳରେ ଲୋକ ଗୀତରେ ଉଲ୍ଲେଖ ରହିଛି,  "ଡାଲଖାଇରେ, ଚାଲ ଦେଖିଯିମା ଧନୁ ଯାତରା,ବରଗଡ଼ର ବଜାରେ ଯୁଅାପହରା,ଘିନିମା ଖଜାରେ ମାରିମା ମଜା,ଜରିବାନା କର୍ ‍ବା ସେ କଂସରଜା...,କେତେ ଗହଗହ ଡାଲ୍‍ଖାଇ ପୋଓ ପରଜା..ସଜ ହେଇଯା..ମାରିମା ମଜା କାଏଁ ଡାଲ୍‍ଖାଇରେ ।
ଗୌରୀରାମ ଗୁପ୍ତା ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ରାଜନେତା ଥିଲେ । ସେ ଉତ୍ତରପ୍ରଦେଶର ପ୍ରଥମ ବିଧାନ ସଭାର ବିଧାୟକ ଥିଲେ । ସେ ୧୯୫୨, ୧୯୫୭ ଓ ୧୯୬୭ ଉତ୍ତର ପ୍ରଦେଶ ବିଧାନ ସଭା ନିର୍ବାଚନରେ ଫରେଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ତିନିଥର ବିଧାନ ସଭାକୁ ନିର୍ବାଚିତ ହୋଇଥିଲେ । ୭୮ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ତାଙ୍କ ପତ୍ନୀ ପ୍ୟାରୀ ଦେବୀ ଅଗ୍ରହାରୀ ମଧ୍ୟ ଜଣେ ରାଜନୀତିଜ୍ଞ ଥିଲେ ।
ବେଡାକୁଇଲିନ  (ଇଂରାଜୀ ଭାଷାରେ , ବିକ୍ରୟ ନାମ ସିରଟୁରୋ ) ଏକ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ଦିଆଯାଏ  । ମଲ୍ଟିଡ୍ରଗ ରେଜିସ୍ଟାଣ୍ଟ ଯକ୍ଷ୍ମା  ( - ବା - ) ରୋଗରେ କୌଣସି ଔଷଧ କାମ ନ କରୁଥିଲେ ଏହି ଔଷଧ ଦିଆଯାଏ  । ଅତି କମ୍‌ରେ ଅନ୍ୟ ତିନୋଟି ଯକ୍ଷ୍ମା ଔଷଧ   ସ‌ହିତ ଏହି ଔଷଧ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଗଣ୍ଠି ଯନ୍ତ୍ରଣା  , ମୁଣ୍ଡବଥା ଓ ଛାତି ଯନ୍ତ୍ରଣା ହୋଇପାରେ । ସାଂଘାତିକ ପ୍ରତିକ୍ରିୟାରେ ଦୀର୍ଘ କ୍ୟୁଟି   ହୁଏ, ଯକୃତ ସମସ୍ୟା, ଓ ମୃତ୍ୟୁ ସଙ୍କଟ ଅଧିକ ହୁଏ । ଗର୍ଭାବସ୍ତାରେ କ୍ଷତି ହେବା ଜଣାଯାଇନଥିଲେ ମଧ୍ୟ ଏହା ଉପରେ ଅଧିକ ଅନୁଶୀଳନ ହୋଇନାହିଁ । ଏହା ଡାଏରୀକୁଇନୋଲିନ ଆଣ୍ଟିମାଇକୋବ୍ୟାକ୍ଟେରିଆ   ଶ୍ରେଣୀର ଔଷଧ । ମାଇକୋବ୍ୟାକ୍ଟେରିଅମ ଟ୍ୟୁବରକୁଲୋସିସ  ( . ) ଜୀବାଣୁର ଏଟିପି ପ୍ରସ୍ତୁତ କରିବା ଶକ୍ତିକୁ ଏହି ଔଷଧ ଅବରୋଧ କରେ  । ସନ ୨୦୧୨ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ବେଡାକୁଇଲିନ ସ୍ୱୀକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଛଅ ମାସର ଔଷଧ ଖର୍ଚ୍ଚ ସ୍ୱଳ୍ପ ଆୟ ଦେଶମାନଙ୍କରେ ୯୦୦, ମଧ୍ୟମ ଆୟକାରୀ ଦେଶମାନଙ୍କରେ ୩୦୦୦ ଓ ଉଚ୍ଚ ଆୟକାରୀ ଦେଶମାନଙ୍କରେ ୩୦,୦୦୦ ଆମେରିକୀୟ ଡଲାର ଖର୍ଚ୍ଚ ହୁଏ ।
ଦିଗମ୍ବର ଜୈନ ମନ୍ଦିର ଓଡ଼ିଶାର ଖଣ୍ଡଗିରିଠାରେ ଥିବା ଏକ ଜୈନ ମନ୍ଦିର । ଏହି ଖଣ୍ଡଗିରି ପାହାଡ଼ର ପ୍ରସ୍ତରରେ ଖୋଦିତ ଅନେକ ଜୈନ ଗୁମ୍ଫା ରହିଛି । ଏହା ପ୍ରଥମ ଶତାବ୍ଦୀରେ ଖାରବେଳଙ୍କଦ୍ୱାରା ନିର୍ମିତ ହେଇଥିଲା । ବର୍ତ୍ତମାନ ଏହି ଗୁମ୍ଫାଗୁଡ଼ିକ ଭାରତୀୟ ପ୍ରତ୍ନତତ୍ତ୍ୱ ବିଭାଗଦ୍ୱାରା ସଂରକ୍ଷିତ । ଏଠାରେ ଜୈନ ତୀର୍ଥଙ୍କରଙ୍କ ପ୍ରତିମୂର୍ତ୍ତି ରହିଛି । ଏହି ମନ୍ଦିର ବଙ୍ଗାଳ, ବିହାର ଓ ଓଡ଼ିଶାର ଦିଗମ୍ବର ଜୈନ ତୀର୍ଥଙ୍କର କମିଟି ତରଫରୁ ବିମଳା ଦେବୀଙ୍କଦ୍ୱାରା ପରିଚାଳିତ ହୁଏ । ସ୍ଥାପତ୍ୟ ମନ୍ଦିରର ନିର୍ମାଣ ଶୈଳୀକୁ ଅନୁଧ୍ୟାନ କଲେ ଜଣାଯାଏ ଯେ ଏହା ପୂର୍ବନିର୍ମିତ କୌଣସି ମନ୍ଦିରର ଭଗ୍ନାଂଶରୁ ନିର୍ମିତ । ନୂତନ ମନ୍ଦିର ଊନବିଂଶ ଶତାବ୍ଦୀରେ ନିର୍ମିତ ହୋଇଥିଲା । ଆଞ୍ଚଳିକ ବିଶ୍ୱାସରେ ପ୍ରଥମ ଶତାବ୍ଦୀରେ ମହାମେଘବାହାନ ଖାରବେଳ ଏହି ମନ୍ଦିର ନିର୍ମାଣ କରିଥିବା ପ୍ରଚଳିତ । ବର୍ତ୍ତମାନ ବିଦ୍ୟମାନ ମନ୍ଦିରର ସ୍ଥାପତ୍ୟ ଶୈଳୀରୁ ଏହା ଯୁକ୍ତିସଙ୍ଗତ ମନେ ହୁଏ ନାହିଁ । ତେବେ ମୂଳ ମନ୍ଦିର ବା ପୀଠ ଖାରବେଳଙ୍କଦ୍ୱାରା ନିର୍ମିତ ହୋଇଥାଇ ପାରେ । ମନ୍ଦିରଟି ପୂର୍ବମୁହାଁ ଓ ଋଷଭନାଥ ମନ୍ଦିର ନିକଟରେ ଅବସ୍ଥିତ । କଳିଙ୍ଗ ଶୈଳୀରେ ନିର୍ମିତ ବିମାନ ଓ ଜଗମୋହନ ରହିଛି । ବାଲିପଥରରେ ଗଠିତ । ବାଡ଼ ଅଂଶ ପଞ୍ଚାଙ୍ଗ । ଏହାର ଚତୁଃପାର୍ଶ୍ୱରେ ପ୍ରାଚୀର ରହିଛି । ଭୂମିସ୍ତରରୁ ୧.୬୨ ମିଟର ଉପରେ ରହିଥିବା ପିଣ୍ଡି ଉପରେ ମନ୍ଦିର ନିର୍ମିତ । ଏହାର ଲମ୍ବ ୧୬ ମିଟର ଓ ପ୍ରସ୍ଥ ୯.୫ ମିଟର । ବିମାନ ୮.୨୫ ବର୍ଗମିଟରର ହୋଇଥିବା ବେଳେ ଜଗମୋହନର ଦୈର୍ଘ୍ୟ ୬.୪ ମିଟର ଓ ପ୍ରସ୍ଥ ୯.୪ ମିଟର । ତ୍ରିରଥ ଶୈଳୀରେ ନିର୍ମିତ ଏହି ମନ୍ଦିରର ଉଚ୍ଚତା ପିଣ୍ଡିଠାରୁ ୫.୮ ମିଟର ।
ସିରା, ଭାରତ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ତୁମ୍କୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିରା, ଭାରତ ୧୩.୭୪୧୬ ଉତ୍ତର ଅକ୍ଷାଂଶ ଓ ୭୬.୯୦୪୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିରା, ଭାରତ ସହରର ମୋଟ ଜନସଂଖ୍ୟା ୫୦୦୫୬ ଅଟେ । ସେଥି ମଧ୍ୟରୁ ୫୧.୬୬% ଜଣ ପରୁଷ ହୋଇଥିବା ବେଳେ ୪୮.୩୪% ଜଣ ନାରୀ ଅଟନ୍ତି । ସିରା, ଭାରତର ସାକ୍ଷରତା ହାର ୬୬.୭୬% ଅଟେ । ଏହା ଜାତୀୟ ହାରଠାରୁ -୧.୯୨% ପ୍ରତିଶତ କମ ଅଟେ । ସେଥିରୁ ୩୬.୯୬% ପ୍ରତିଶତ ପୁରୁଷ ଓ ୨୯.୮୦% ନାରୀ ଅଟନ୍ତି । ୧୨.୯୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ସିରା, ଭାରତର ସରକାରୀ ଭାଷା ଅଟେ ।
ଗୋପାଳ ଛୋଟରାୟ  (୨୦ ଅପ୍ରେଲ ୧୯୧୬ - ୨୨ ଜାନୁଆରୀ ୨୦୦୩) ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ନାଟ୍ୟକାର  । ଓଡ଼ିଶାର ଗୀତିନାଟ୍ୟ, ପାଲା, ଗହନ ଆଦିରେ ସଂସ୍କାର ଆଣିବାରେ ସେ ପ୍ରୟାସ କରିଥିଲେ । ସାଧାରଣ ମଣିଷର ଜୀବନଧାରଣ ଓ ନିତିଦିନିଆ ଚଳଣିକୁ ନେଇ ତାଙ୍କର ନାଟକସବୁ ଜୀବନ୍ତ । ସେ ଶତାଧିକ ମଞ୍ଚ ଓ ବେତାର ନାଟକ ଏବଂ ଅନେକ ଚଳଚ୍ଚିତ୍ରରେ ସଂଳାପ ରଚନା କରିଛନ୍ତି । ସେ ମଧ୍ୟ ଅନେକ ହିନ୍ଦୀ, ମରାଠୀ ଓ ଗୁଜରାଟୀର ନାଟକକୁ ଓଡ଼ିଆ ଭାଷାରେ ରୂପାନ୍ତର କରିଛନ୍ତି । ସାହିତ୍ୟ ସର୍ଜନା ନାଟକ ଶ୍ରୀଗଣେଷ ମହିଷମର୍ଦ୍ଦିନୀ ଜନ୍ମାଷ୍ଟମୀ ଶ୍ରୀଜଗନ୍ନାଥ କପଟପାଶା ଘରବରା ଦେଖା ନ ପାହୁ ରାତି ନ ମରୁ ପତି ଶ୍ରୀମତୀ ସମାର୍ଜନୀ ଶ୍ରୀହରିଙ୍କ ସଂସାର ପୂରାପୂରୀ ପାରିବାରିକ ବିଭ୍ରାଟ ଡାକ୍ତର ବାବୁ ଏକାଙ୍କିକା ସହଧର୍ମିଣୀ  (୧୯୪୧) ପଞ୍ଚନାଟିକା  (୧୯୯୩) ନ ପାହୁ ରାତି  (୧୯୭୧) କପଟପଶା  (୧୯୮୯) ହାସ୍ୟରସର ନାଟକ  (୧୯୮୧) ବାବୁ ଚନ୍ଦ୍ରମଣି  (୧୯୯୨) ସେଇ ଫୁଲ ଚନ୍ଦ୍ରମୁଖୀ (୧୯୯୩) ଓଡ଼ିଆ କଥାଚିତ୍ରରେ ସଂଳାପ/କାହାଣୀ ଶ୍ରୀ ଜଗନ୍ନାଥ ଅମଡ଼ା ବାଟ ଅଭିନେତ୍ରୀ ମାଟିର ମଣିଷ ଅଦିନ ମେଘ ଆତ୍ମଚରିତ ପଥିକ ଅନ୍ୟାନ୍ୟ ଫେରିଆ ଭରସା (୧୯୫୩) ପରକଲମ (୧୯୫୪) ଶଙ୍ଖା ସିନ୍ଦୁର (୧୯୫୫) ଅର୍ଦ୍ଧାଙ୍ଗିନୀ (୧୯୫୬) ନଷ୍ଟ ଉର୍ବଶୀ 'ନଷ୍ଟ ଉର୍ବଶୀ' ର କଥାବସ୍ତୁ ଯେତିକି ଗ୍ରାମ ଆଉ ସହର ସହିତ ସଂପୃକ୍ତ ସେତିକି ପ୍ରେମ ଆଉ ପ୍ରବଂଛନା, ଦୈହିକ ଲୁଣ୍ଠନ ଆଉ ମାନସିକ ଆନୁଗତ୍ୟ ସହିତ । ଜଣେ ସରଳ ଗ୍ରାମ୍ୟ ବାଳିକାର ଏକ ଜଟିଳ ଭବିତବ୍ୟ ଭିତରେ ବଡ଼ ହୋଇ ଉଠିବାର ଏକ ବହୁକୋଣୀୟ ଅଭିଜ୍ଞତାହିଁ କାହାଣୀର ଉପଜୀବ୍ୟ । ନାଟ୍ୟକାର ନାଟକକୁ ତିନୋଟି ଅଙ୍କରେ ବିଭକ୍ତ କରିଛନ୍ତି । ପ୍ରଥମ ଅଙ୍କ ୫ଟି ଦୃଶ୍ୟ, ୨ୟ ଅଙ୍କ ୭ଟି ଦୃଶ୍ୟ, ୩ୟ ଅଙ୍କ ୧୧ଟି ଦୃଶ୍ୟ ସମ୍ବଳିତ । ପଦ ଓ ସମ୍ମାନ ପଦ ଆକାଶବାଣୀ, କଟକରେ ଅନେକ ବହୁକାଳ ଧରି ଅନେକ ନାଟକ ରଚନା କରିଯାଇ ଅଛନ୍ତି ଅନେକ ମଞ୍ଚ, ବେତାର, ଅପେରା, ଚିତ୍ରନାଟ୍ୟ ପାଇଁ କାହାଣୀ ରଚନା ଯାହା ଭିତରୁ ୮ଟି ହିନ୍ଦୀ, ଇଂରାଜୀ ଓ ତେଲୁଗୁରେ ଅନୁବାଦ କରାଯାଇଅଛି ।
ତଳେ କେତୋଟି ଆସନର ତାଲିକା ଦିଆ ଯାଇଛି। ବିଭିନ୍ନ ସମ୍ପ୍ରଦାୟ ଓ ଯୋଗଗୁରୁଙ୍କ ହିସାବରେ ଏଠାରେ ପ୍ରଦତ୍ତ ଆସନ ଗୁଡ଼ିକର ଅଲଗା ନାମ ରହିପାରେ। ସଂସ୍କୃତ ଶବ୍ଦର ଅର୍ଥ ଆଧାର , .  (1998) :  ( , ) , .  (2000) , :  ( : ) , .  1977   ( , ) .  , .  2000   ( , ) .
ଊଷା ସଙ୍ଗ‌ୱନ୍ ଭାରତ ସର୍ବବୃହତ୍ତ ଜୀବନ ବୀମା କମ୍ପାନୀ ଜୀବନ ବୀମା କର୍ପୋରେସନ୍ ଅଫ୍ ଇଣ୍ଡିଆର କାର୍ଯ୍ୟନିର୍ବାହୀ ଅଧିକାରୀ । ଏହି ପଦବୀରେ ରହିବା ପାଇଁ ସେ ପ୍ରଥମ ମହିଳା ଥିଲେ । ସେ ସୋନାଲିକା ଗ୍ରୁପ୍‌ର ପ୍ରତିଷ୍ଠାତା ଲକ୍ଷ୍ମଣ ଦାସ ମିତ୍ତଲଙ୍କ ଝିଅ । ଜୀବନୀ ସଙ୍ଗ‌ୱନ୍ ପଞ୍ଜାବ ବିଶ୍ୱବିଦ୍ଯାଳୟରୁ ଅର୍ଥନୀତି ଓ ମାନବ ସମ୍ବଳରେ ସ୍ନାତ୍ତକୋତ୍ତର ଲାଭ କରିଥିଲେ । ବୃତ୍ତି ପୂର୍ବରୁ ସେ ମଧ୍ୟ ଏଲ୍ଆଇସିର ଶାଖା ଏଲ୍ଆଇସି ଗୃହ ସାହାଯ୍ୟକୁ ଚଲାଇଥିଲେ । ୨୦୦୪ରେ ସେ ଗ୍ଲୋବାଲ୍ ଡିପୋଜିଟାରି ରିସିପ୍ଟ୍ ମାଧ୍ୟମରେ କମ୍ପାନୀର ଟର୍ଣ୍ଣ ଆରାଉଣ୍ଡ୍ $୨୯.୮୫କୁ ବୃଦ୍ଧି କରିଥିଲେ । ସେ ବଜାର କରିବାକୁ ବିଭାଗ କରିଥିଲେ ଓ ଡିଭିଜନ୍‌କୁ ଆଉଥରେ ଲେଖିଥିଲେ ଓ ବିପଦପୂର୍ଣ୍ଣ ଦରକୁ ପ୍ରବେଶ କରାଇଥିଲେ । ସେ ମଧ୍ୟ ଆକ୍ସିସ୍ ବ୍ୟାଙ୍କ୍‌ର ଅନ୍ୟତମ ନିର୍ଦ୍ଦେଶଖ ।
କୁତବମିନାର ପୃଥିବୀର ଏକ ଉଚ୍ଚ ପ୍ରସ୍ତର ନିର୍ମିତ ସ୍ତମ୍ଭ ବା ମିନାର ଅଟେ। ଏହା ଦିଲ୍ଲୀର ମେହରୋଲି ଅଂଚଳରେ ଅବସ୍ଥିତ । । ଏହାର ଉଚ୍ଚତା ୭୩ ମିଟର ବା ୨୩୯.୫ ଫୁଟ ଅଟେ । ଏହା ଜାତିସଂଘର ୟୁନେସ୍କୋ ସଂସ୍ଥା ଦ୍ୱରା ମାନ୍ୟତାପ୍ରାପ୍ତ ବିଶ୍ୱ ଐତିହ୍ୟ ସ୍ଥଳ ମାନଂକ ଭିତରୁ ଏକ ଏଟେ । ନିର୍ମାଣ କୁତବମିନାର ଇଲତୁତମିସଙ୍କଦ୍ୱାରା ନିର୍ମାଣ ହୋଇଉଥିଲା । ସେ ଦାସବଂଶର ଶ୍ରେଷ୍ଠ ସୁଲତାନ ଥିଲେ । ତାଙ୍କଦ୍ୱାରା ଉତ୍ତର ଭାରତରେ ମୁସଲମାନ ଆଧିପତ୍ୟ ସୁଦୃଢ଼ଭାବରେ ପ୍ରତିଷ୍ଠିତ ହୋଇଥିଲା । ସେ ବିଦ୍ୟୋତ୍ସାହୀ ଓ ଶିଳ୍ପପ୍ରିୟ ଥିଲେ । କୁତବମିନାର ତାଙ୍କର ଶ୍ରେଷ୍ଠ କୀର୍ତ୍ତି । ଇତିହାସ କୁତବ ମିନାର ଏବଂ କୁତବ୍-ଉଲ୍-ଇସଲାମ ମସଜିଦ ଦିଲ୍ଲୀର ପ୍ରଥମ ସୁଲତାନ କୁତବ୍-ଉଦ୍ଦିନ୍-ଆଇବାକଂକଦ୍ୱାରା ୧୧୯୨ ଖ୍ରୀଷ୍ଟାବ୍ଦରେ ସ୍ଥାପିତ ହୋଇଥିଲା । ଏହାର ପ୍ରଥମ ମହଲା ଲାଲକୋଟ ବା ଧିଲ୍ଲିକା ସହରର ଭଗ୍ନାବଶେଷ ଉପରେ ନିର୍ମିତ ହୋଇଥିଲା । ଆଇବାକଂକ ଉତ୍ତରାଧିକାରୀ ଇଲ୍‍ତୁତମିସ ଏହା ଉପରେ ଆଉ ତିନିଟି ମହଲା ଯୋଡିଥିଲେ । ୧୩୬୯ ମସିହାରେ ବଜ୍ରପାତରେ ଏହାର ଉପର ମହଲାଟି କ୍ଷତିଗ୍ରସ୍ତ ହୋଇଯାଇଥିଲା ଯାହାକି ପରେ ଫିରୋଜ ସାହା ତୋଗଲକଂକଦ୍ୱାରା ମରାମତି ହୋଇଥିଲା । ସେ ମଧ୍ୟ ଆହୁରି ଗୋଟିଏ ମହଲା ଯୋଡିଥିଲେ । ୧୫୦୫ ମସିହାରେ ହୋଇଥିବା ଏକ ଭୂମିକମ୍ପରେ ଏହା ପୁଣି କ୍ଷତିଗ୍ରସ୍ତ ହୋଇଥିଲା ଯାହା କି ସିକଂଦର ଲୋଦିଂକଦ୍ୱାରା ମରାମତି ହୋଇଥିଲା । ପୁଣି ୧୮୦୩ ମସିହାରେ ଏହା ଭୂମିକମ୍ପରେ କ୍ଷତିଗ୍ରସ୍ତ ହୋଇଥିଲା ଏବଂ ବ୍ରିଟିଶ ଭାରତୀୟ ସୈ‍ନ୍ୟବାହିନୀ ତାର ପୁନରୁଦ୍ଧାର କରିଥିଲେ । ୧୯୮୧ ମସିହାରେ ଏହାର ଭିତର ଶିଡିରେ ଦଳାଚକଟାରେ ୪୫ ଜଣଂକ ପ୍ରାଣହାନୀ ହୋଇଥିଲା ଏବଂ ସେବେଠାରୁ ଆଉ ସାଧାରଣ ଜନତାଙ୍କ ଏହା ଉପରକୁ ଚଢିବା ବଂଦ ଅଛି ।
ବେଞ୍ଜାଇଲ ବେଞ୍ଜୋଏଟ  (ଇଂରାଜୀ ଭାଷାରେ ବା , ବିକ୍ରୟ ନାମ ସ୍କାବାଙ୍କା/ ) ଏକ ଔଷଧ ଓ କୀଟନାଶକ   । କାଛୁ ଓ ଉକୁଣୀ   ନିମନ୍ତେ ଏହା ଔଷଧ ଭାବରେ ବ୍ୟବ‌ହାର କରାଯାଏ । କାଛୁ ନିମନ୍ତେ ପରମେଥ୍ରିନ ବା ମାଲାଥିଅନ   ଅଧିକ ପସନ୍ଦ କରାଯାଏ । ଚମରେ ଏହା ଲୋସନ ଆକାରରେ ଲଗାଯାଏ । ସ୍ୱାଭାବିକ ଭାବରେ ଏହା ୨ବା ୩ ଥର ଏହି ଔଷଧ ଲଗାଯାଏ । ବେଞ୍ଜାଇଲ ବେଞ୍ଜୋଏଟର ପାର୍ଶ୍ୱ ପ୍ରତିକ୍ରିୟାରେ ଔଷଧ ଲଗେଇବା ସ୍ଥାନରେ ଜ୍ୱାଳା ହୋଇପାରେ । ପିଲାମାନଙ୍କୁ ଏହା ଦେବାକୁ ସୁପାରିସ କରାଯାଏନାହିଁ । କେତେକ ପଶୁମାନଙ୍କ ନିମନ୍ତେ ମଧ୍ୟ ଏହା ବ୍ୟବ‌ହାର କରାଯାଏ କିନ୍ତୁ ବିଲେଇଙ୍କୁ ଦିଆଯାଏନାହିଁ । ଏହାର କାର୍ଯ୍ୟବିଧି ଏ ପର୍ଯ୍ୟନ୍ତ ସ୍ପଷ୍ଟ ହୋଇନାହିଁ । ସନ ୧୯୧୮ରେ ବେଞ୍ଜାଇଲ ବେଞ୍ଜୋଏଟ ପ୍ରଥମେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୧୦୦ ମିଲି ବୋତଳର କ୍ରୟ ମୂଲ୍ୟ ୦.୨୧ରୁ ୦.୫୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ଔଷଧ ଭାବରେ ମିଳେନାହିଁ । ଇଂଲଣ୍ଡରେ ଏକ ୫୦୦ ମିଲି ବୋତଲର ମୂଲ୍ୟ ୨.୫୦ ପାଉଣ୍ଡ ।
ମିରା-ଭୟଣ୍ଡର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଥନେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମିରା-ଭୟଣ୍ଡର ସହରର ମୋଟ ଜନସଂଖ୍ୟା ୫୨୦୩୦୧ ଅଟେ । ସେଥି ମଧ୍ୟରୁ ୫୫.୦୬% ଜଣ ପରୁଷ ହୋଇଥିବା ବେଳେ ୪୪.୯୪% ଜଣ ନାରୀ ଅଟନ୍ତି । ମିରା-ଭୟଣ୍ଡରର ସାକ୍ଷରତା ହାର ୭୭.୮୧% ଅଟେ । ଏହା ଜାତୀୟ ହାରଠାରୁ -୧୨.୯୭% ପ୍ରତିଶତ କମ ଅଟେ । ସେଥିରୁ ୪୪.୭୦% ପ୍ରତିଶତ ପୁରୁଷ ଓ ୩୩.୧୧% ନାରୀ ଅଟନ୍ତି । ୧୨.୮୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମିରା-ଭୟଣ୍ଡରର ସରକାରୀ ଭାଷା ଅଟେ ।
ମାୟା ବର୍ମାନ୍  (ଜନ୍ମ ୧୯୭୧) ଫ୍ରାନ୍ସରେ ରହୁଥିବା ଏକ ଭାରତୀୟ ପରିବାରର ସମସାମୟିକ କଳାକାର  ।
କୁଳଦୀପ ନାୟର (୧୪ ଅଗଷ୍ଟ ୧୯୨୪ - ୨୩ ଅଗଷ୍ଟ ୨୦୧୮) ଭାରତୀୟ ଲେଖକ, ସ୍ତମ୍ଭକାର, ମାନବ ଅଧିକାର କାର୍ଯ୍ୟକର୍ତ୍ତା ଏବଂ ପତ୍ରକାର ଥିଲେ  । ସେ ଯୁକ୍ତରାଜ୍ୟରେ ଭାରତର ରାଷ୍ଟ୍ରଦୂତ ଭାବରେ କାର୍ଯ୍ୟ କରିଥିଲେ । ୧୯୯୭ ମସିହାରେ ସେ ରାଜ୍ୟ ସଭାକୁ ମଧ୍ୟ ମନୋନୀତ ହୋଇଥିଲେ । ବାଲ୍ୟଜୀବନ ଓ ଶିକ୍ଷା କୁଳଦୀପ ୧୯୨୪ ମସିହାରେ ପଞ୍ଜାବର ସିୟାଲକୋଟରେ  (ଏବେ:ପାକିସ୍ଥାନ) ଜନ୍ମଗ୍ରହଣ କରିଥିଲେ  । ସ୍କୁଲ ଶିକ୍ଷା ସିୟାଳକୋଟରେ ସମାପ୍ତ କରିଥିଲେ । ଲାହୋରରୁ ଆଇନଶିକ୍ଷାରେ ସ୍ନାତକ କରିଥିଲେ । ଆମେରିକାରୁ ପତ୍ରକାରିତା ଡିଗ୍ରୀ ହାସଲ କଲେ । ସେ ଦର୍ଶନଶାସ୍ତ୍ର ରେ ପି.ଏଚ୍. ଡ଼ି ମଧ୍ୟ କରିଥିଲେ । କାର୍ଯ୍ୟ ଅନୁଭବ ସେ ଭାରତ ସରକାରଙ୍କ ପ୍ରେସ ସୂଚନା ଅଧିକାରୀଙ୍କ ପଦରେ ବହୁ ବର୍ଷ ପର୍ଯ୍ୟନ୍ତ କାର୍ଯ୍ୟ କରିବା ପରେ ସେ ୟୁ.ଏନ.ଆଇ, ପୀ.ଆଇ ବି, ଦି ଷ୍ଟେଟସମେନ, ଇଣ୍ଡିଆନ ଏକ୍ସପ୍ରେସ ସହିତ ବହୁ ସମୟ ପର୍ଯ୍ୟନ୍ତ ଯୋଡ଼ିହୋଇ ରହିଥିଲେ । ସେ 25 ବର୍ଷ ପର୍ଯ୍ୟନ୍ତ ଦି ଟାଇମ୍ସ ଲଣ୍ଡନରେ ସମ୍ବାଦଦାତା ମଧ୍ୟ ରହିଛନ୍ତି । ରଚନାବଳୀ ବିଟୱୀନଦି ଲାଇନ୍ସ ଡିଷ୍ଟେଣ୍ଟ ନେବର : ଏ ଟେଲ ଅଫ ଦି ସବ କଣ୍ଟିନେଣ୍ଟ ଇଣ୍ଡିଆ ଆଫଟର ନେହେରୁ ବାଲ ଏଟ ବାଘା ଇଣ୍ଡିଆ ପାକିସ୍ଥାନ ନ୍ୟାସନାଲ ଷିପ୍ ଇଣ୍ଡିଆ ହାଉସ ସ୍କୁପ୍  (ସବୁ ଇଂରାଜୀ ରେ) ଦି ଡେ ଲୁକ୍ସ ଓଲ୍ଡ : ଏହାର ନାମରେ ପ୍ରକାଶିତ କୁଳଦୀପ ନାୟରଙ୍କ ଆତ୍ମକଥା ମଧ୍ୟ ବହୁ ଚର୍ଚ୍ଚିତ ରହିଛି  । 1985 ମସିହାରୁ ତାଙ୍କଦ୍ୱାରା ଲେଖା ହୋଇଥିବା ସିଣ୍ଡିକେଟ୍ କାଲାମବିଶ୍ୱର ୮୦ରୁ ଅଧିକା ପତ୍ର-ପତ୍ରିକାରେ ପ୍ରକାଶିତ ହୋଇ ଆସୁଛି । ବିବାଦ କୁଳଦୀପଙ୍କ ଉପରେ ଧର୍ମନିରପେକ୍ଷ ହେବା ସହିତ ହିନ୍ଦୁ ବିରୋଧୀ ହେବାର ଆରୋପ ସମୟେ ସମୟେ ଲାଗୁଥିଲା । ନାୟର ଏହା ମଧ୍ୟ କହିଦେଲେ ଯେ, ପ୍ରଧାନମନ୍ତ୍ରୀ ବାଜପାୟୀଙ୍କୁ କନୁନ ବନେଇବା ଦରକାର ଯାହା କୌଣସି ରାଷ୍ଟ୍ରୀୟ ସ୍ୱୟଂ ସେବକଙ୍କୁ ଉଚ୍ଚ ପଦବୀ ପାଇଁ ଅଯୋଗ୍ୟ ବନାଇ ପାରେ । ଏକ ପ୍ରତିଷ୍ଠିତ ରାଷ୍ଟ୍ରୀୟ ଦୈନିକରେ ଆନ୍ନା ହାଜାରଙ୍କୁ ଆନ୍ଦୋଳନ ପାଇଁ ନାୟର ଏହା କହିଲେ କି, ଏହି ଆନ୍ଦୋଳନକୁ ଅନଶନରୁ ଅଲଗା ରଖିଥିଲେ ଭଲ ହୋଇଥାନ୍ତା । ସେ କହିଥିଲେ ଯେ, ଏହି ଲୋକ ଧ୍ୟାନ ନିଜ ଆଡକୁ ଆଣିବା ପାଇଁ ଏହି ନାଟକୀୟ ରାସ୍ତାକୁ ଆପଣେଇ ବାକୁ ଚାହୁଁଛନ୍ତି । ବିଦିତ ରହିଲା କି, ଆନ୍ନା ନିଜେ ହିଁ ଏହା ସ୍ୱୀକାର ଥିଲ ଯେ, ଅନଶନ କରିବା ତାଙ୍କ ନିଜର ଇଚ୍ଛା ଥିଲା । ଆନ୍ନା ଏହା ମଧ୍ୟ କହିଥିଲେ ଯେ, ସେ କୌଣସି ପିଲା ନୁହେଁ । ସେ ସେହି କାର୍ଯ୍ୟ କରନ୍ତି ଯାହାର ପ୍ରମାଣ ତାଙ୍କରି ଆତ୍ମା ଦେଇଥାଏ । ସମ୍ମାନ ଓ ପୁରସ୍କାର ନର୍ଥୱେଷ୍ଟ ବିଶ୍ୱବିଦ୍ୟାଳୟଦ୍ୱାରା  "ଏଲ୍ୟୁମିନୀ ମେରୀଟ ସମ୍ମାନ  (1999) 1990 ମସିହାରେ ବ୍ରିଟେନର ଉଚ୍ଚାଯୁକ୍ତ ନିଯୁକ୍ତି କରାଗଲା 1996 ମସିହାରେ ଭାରତ ତରଫରୁ ସଂଯୁକ୍ତ ରାଷ୍ଟ୍ର ସଂଘକୁ ପଠାଯାଇଥିବ ପ୍ରତିନିଧି ମଣ୍ଡଳର ସଦସ୍ୟ ମଧ୍ୟ ରହିଥିଲେ ଅଗଷ୍ଟ 1997 ମସିହାରେ ରାଜ୍ୟସଭାରେ ମନୋନୀତ ସଦସ୍ୟ ରୂପେ ନିର୍ବାଚିତ ହେଲେ  ।
ଏକ ଡିଜିଟାଲ ଅବଜେକ୍ଟ ଆଇଡେଣ୍ଟିଫାୟର   ଏକ ପ୍ରକାରର ପର୍ସିସେଣ୍ଟ ଆଇଡେଣ୍ଟିଫାୟର । ଏହା ନିଆରାଭାବେ ବସ୍ତୁମାନଙ୍କୁ ବାଛିବାରେ ବ୍ୟବହାର କରାଯାଇଥାଏ । ବ୍ୟବସ୍ଥା ମୁଖ୍ୟତଃ ଜର୍ଣ୍ଣାଲ ଭଳି ଇଲେକ୍ଟ୍ରୋନିକ ଡକୁମେଣ୍ଟମାନଙ୍କରେ ବ୍ୟବହୃତ । ବ୍ୟବସ୍ଥା ୨୦୦୦ ମସିହାରେ ଆରମ୍ଭ ହୋଇଥିଲା ଓ ଆନ୍ତର୍ଜାତିକ ଫାଉଣ୍ଡେସନଦ୍ୱାରା ପରିଚାଳିତ । ର ଅର୍ଥ  "ଏକ ବସ୍ତୁର ଡିଜିଟାଲ ସୂଚକ"  କିନ୍ତୁ  "ଏକ ଡିଜିଟାଲ ବସ୍ତୁର ସୂଚକ"  । ଏଣୁ  " - "  ପାଇଁ ବ୍ୟବହୃତ କିନ୍ତୁ  " - "  ପାଇଁ ନୁହେଁ। ବସ୍ତୁର ମେଟାଡାଟା ସହଯୋଗରେ ସାଇତାହୋଇଥାଏ । ଏଥିରେ ହୁଏତ ଏକ ଅବସ୍ଥିତି ଯଥା ୟୁଆରଏଲ  (ବସ୍ତୁଟି କେଉଁଠି ମିଳିବ ତାହା ସୂଚାଇଥାଏ) ଆଦି ଅନ୍ତର୍ଭୁକ୍ତ  । ଏକ ଡକୁମେଣ୍ଟ ପାଇଁ ଥିବା ଉକ୍ତ ଡକୁମେଣ୍ଟର ଜୀବନକାଳ ସାରା ଠିକ ହୋଇ ରହିଥାଏ । ତେବେ ତାହାର ଅବସ୍ଥିତି ଓ ମେଟାଡାଟା ବଦଳିଥାଏ । ଏକ ଡକୁମେଣ୍ଟର ରୁ ତାହାର ମେଟାଡାଟା ବାବଦରେ ଜଣାଇବା ଯୋଗୁ କେବଳ ବ୍ୟବହାର କରିବା ଅପେକ୍ଷା ଏକ ସ୍ଥିର ଲିଙ୍କିଙ୍ଗ ମିଳିଥାଏ । କାରଣ ବଦଳିଲେ ମଧ୍ୟ ନୂଆ ଟି ପାଇଁ ପ୍ରକାଶକଙ୍କୁ କେବଳ ର ମେଟାଡାଟା ବଦଳାଇବାକୁ ପଡ଼ିବ । ଏକ ନାମ ମାନକ ସୂଚକ ରେଜିଷ୍ଟ୍ରି ଯଥା ଓ ଆଦିଠାରୁ ଅଲଗା । ଏକ ସୂଚକ ରେଜିଷ୍ଟ୍ରିର ଉଦ୍ଦେଶ୍ୟ ଦିଆଯାଇଥିବା ଏକ ରେଜିଷ୍ଟ୍ରି ଦଳ ପରିଚାଳନା କରିବା । କିନ୍ତୁ ର ପ୍ରାଥମିକ କାମ କାମ କରିପାରୁଥିବା ଓ ଅନ୍ତଃକାର୍ଯ୍ୟକାରୀ ଏକ ସୂଚକମାନଙ୍କ ସମାହାର ତିଆରିକରିବା ।
ଓଡ଼ିଆ କାବ୍ୟଧାରାରେ ବାସ୍ତବବାଦୀ ଚେତନା ଏକ ଓଡ଼ିଆ ସମାଲୋଚନା ଗ୍ରନ୍ଥ । ଏହା ଲେଖିକା ଇନ୍ଦୁ ମିଶ୍ରଙ୍କଦ୍ୱାରା ଲିଖିତ । ଏହି ଗ୍ରନ୍ଥଟି ଓଡ଼ିଶାର କଟକସ୍ଥିତ ପ୍ରକାଶକ ପିତାମ୍ବର ମିଶ୍ରଙ୍କଦ୍ୱାରା ବିଦ୍ୟାପୁରୀ ପ୍ରକାଶନ ସଂସ୍ଥା ଦେଇ ୧୯୮୯ ମସିହାରେ ପ୍ରକାଶିତ ହୋଇଥିଲା । ଏହି ପୁସ୍ତକଟି ୨୦୧୭ ମସିହାରେ ବ୍ରହ୍ମପୁର ବିଶ୍ୱବିଦ୍ୟାଳୟ ତାହାର ସ୍ନାତକୋତ୍ତର ଓଡ଼ିଆ ବିଭାଗର ପ୍ରାକ୍-ପି.ଏଚ.ଡି. ଓଡ଼ିଆ ପାଠ୍ୟକ୍ରମରେ ଅଧ୍ୟୟନ ପାଇଁ ଅନ୍ତର୍ଭୁକ୍ତ କରିଥିଲା ।
ସର୍ବନିମ୍ନ ପରିବର୍ତ୍ତନ ରୋଗ  (ଇଂରାଜୀ ଭାଷାରେ / ) ହେଉଛି ଏକ ପ୍ରକାର ବୃକ୍‌କ ରୋଗ ଯେଉଁଥିରେ ରୋଗୀ ମୂତ୍ରରେ ଉଲ୍ଲେଖନୀୟ ପରିମାଣର ପ୍ରୋଟିନ ବା ପୁଷ୍ଟିସାର ଥାଏ କିନ୍ତୁ ବୃକ୍‌କ‌ ବାୟୋପ୍ସିକୁ ଅଣୁବୀକ୍ଷଣ ଯନ୍ତ୍ରରେ ପରୀକ୍ଷା କରାଯିବାବେଳେ ଅପେକ୍ଷାକୃତ ସାଧାରଣ ବୃକ୍‌କ ଥିବା ଦେଖାଯାଏ  ଏହାର ଲକ୍ଷଣ ମଧ୍ୟରେ ଫୁଲା ଏବଂ ଫେଣ‌ଯୁକ୍ତ ମୂତ୍ର ତ୍ୟାଗ ହେଉଥିବା ଦେଖାଯାଏ  ରୋଗ ଜଟିଳ ହେଲେ ରକ୍ତ ଜମାଟ ବାନ୍ଧିଯାଏ, ସଂକ୍ରମଣ, ନିର୍ଜଳନ ଏବଂ ଉଚ୍ଚ ରକ୍ତ କୋଲେଷ୍ଟେରଲ ଥାଏ । ବୃକ୍‌କ ବିଫଳତା ବିରଳ ଅଟେ  ଏହାର କାରଣ ସାଧାରଣତଃ ଜଣା ପଡ଼ିନାହିଁ  ଏହା ସଂକ୍ରମଣ କିମ୍ବା ଆଲର୍ଜି ପ୍ରତିକ୍ରିୟାଦ୍ୱାରା ସକ୍ରିୟ ହୋଇପାରେ । ବୃକ୍‌କରରେ ଥିବା ଗ୍ଲୋମେରୁଲସରେ କ୍ଷତି ହେବା ଯୋଗୁ ଏହି ରୋଗ ହୋଇପାରେ  ସାଧାରଣତଃ ଲକ୍ଷଣ ସ‌ହିତ ମୂତ୍ର ପରୀକ୍ଷା ଏବଂ ଲ୍ୟାବ ପରୀକ୍ଷା ଫଳ ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ  ଯଦି ତ‌ଥାପି ରୋଗ ନିର୍ଣ୍ଣୟ ଅସ୍ପଷ୍ଟ ଥାଏ, ତେବେ ବୃକ୍‌କ ବାୟୋପ୍ସି ଉପଯୋଗୀ ହୋଇପାରେ। ସାଇକ୍ଲୋଫସଫାମାଇଡ କିମ୍ବା ସାଇକ୍ଲୋସ୍ପୋରିନ୍ ଦେଇ ଚିକିତ୍ସା କରାଯାଏ । ଏସିଇ ଇନହିବିଟର ବା କ୍ୟାଲସିଅମ ଚ୍ୟାନେଲ ବ୍ଲକର ଦେଇ ଉଚ୍ଚ ରକ୍ତଚାପ ପରିଚାଳନା କରାଯାଇପାରେ  ଏକ ନିମ୍ନ ଲବଣ ଯୁକ୍ତ ଖାଦ୍ୟ ଏବଂ ଡାଇୟୁରେଟିକସ ଦେଇ ଫୁଲା ନିୟନ୍ତ୍ରଣ କରାଯାଏ । ସମସ୍ତ ବୟସରେ ଫଳାଫଳ ପ୍ରାୟ ଭଲ ରହେ । ପ୍ରାୟ ୮୦%ରୁ ଅଧିକ ବୟସ୍କଙ୍କର ଏହି ରୋଗ ଚିକିତ୍ସା ସହିତ ଉପଶମ ହୋଇଯାଏ । ବର୍ଷକୁ ପ୍ରାୟ ୨୦,୦୦୦ ପିଲାଙ୍କ ମଧ୍ୟରୁ ଜଣେ ଏହି ରୋଗଦ୍ୱାରା ପ୍ରଭାବିତ ହୋଇଥାଏ  ସାଧାରଣତଃ ୨ରୁ ୩ ବର୍ଷ ବୟସର ପିଲାଙ୍କ ମଧ୍ୟରେ ଏହା ଅଧିକ ଦେଖାଯାଏ  ପିଲାମାନଙ୍କଠାରେ ପୁରୁଷମାଙ୍କ ଅପେକ୍ଷା ମହିଳାମାନେ ଅପେକ୍ଷା ଅଧିକ ପ୍ରଭାବିତ ହୁଅନ୍ତି। ବୟସ୍କମାନଙ୍କଠାରେ ଏହା ଏକ ଅଭାବନୀୟ ଘଟଣା। ପିଲାଙ୍କର ହେଉଥିବା ନେଫ୍ରୋଟିକ୍ ସିଣ୍ଡ୍ରୋମର ସବୁଠାରୁ ସାଧାରଣ କାରଣ ଏହି ରୋଗ ହୋଇଥାଏ ଏବଂ ବୟସ୍କମାନଙ୍କ କ୍ଷେତ୍ରରେ ୧୦ରୁ ୨୫% ମାମଲା ଏଥିପାଇଁ ଦାୟୀ ହୁଅନ୍ତି  ଏହି ରୋଗ ପ୍ରଥମେ ୧୯୧୩ ମସିହାରେ ମଙ୍କ ବର୍ଣ୍ଣନା କରିଥିଲେ ।
ଏହି ମେଡିସିନ ବିଷୟଟି ଚିକିତ୍ସାର କଳା ଓ ବିଜ୍ଞାନ ବିଷୟରେ ଲିଖିତ । ଔଷଧ ଅର୍ଥରେ ଜାଣିବାକୁ ହେଲେ ଔଷଧ ତତ୍ତ୍ୱ ପଢ଼ିବାକୁ ଅନୁରୋଧ । ମେଡିସିନ  ,    ବା ଭେଷଜ ବିଜ୍ଞାନରେ ରୋଗ ବିଷୟରେ ବିଶଦ ବିବରଣୀ ସହ ରୋଗ ନିର୍ଣ୍ଣୟ, ଚିକିତ୍ସା ଓ ପ୍ରତିରୋଧର ବ୍ୟାଖ୍ୟା ଥାଏ । ଜନ ସାଧାରଣ ମେଡିସିନ ଶବ୍ଦର ଅର୍ଥ ଔଷଧ ବୁଝନ୍ତି, କିନ୍ତୁ ମେଡିସିନ ବିଷୟର ଅର୍ଥ ଚିକିତ୍ସା ବିଜ୍ଞାନ ବା ଭେଷଜ ବିଜ୍ଞାନ । ଏହାର ଅନ୍ୟ ଏକ ଅର୍ଥ ଔଷଧ । ଇଂରାଜୀରେ ଏହାକୁ କନ୍‌ଭେନ୍‌ସନାଲ୍   , ଅର୍ଥୋଡକ୍ସ  , ସାଇଣ୍ଟିଫିକ୍   କିମ୍ବା ମେନ୍‌ସ୍ଟ୍ରିମ ମେଡିସିନ   ନାମ ଦିଆଯାଏ । ମାନବର ସ୍ୱାସ୍ଥ୍ୟ ରକ୍ଷା, ସ୍ୱାସ୍ଥ୍ୟ ସୁବିଧା, ସ୍ୱାସ୍ଥ୍ୟ ପୁନରୁଦ୍ଧାର, ପ୍ରତିରୋଧ, ପ୍ରତିଷେଧ ଓ ରୋଗ ଚିକିତ୍ସା ଏହାର ପରିସର ମଧ୍ୟରେ ଆସେ । ଅଲ୍ଟର‌ନେଟ ମେଡିସିନ   ନାମକ ଅନ୍ୟ ଏକ ବିଭାଗ ମଧ୍ୟରେ ମେଡିସିନ ବ୍ୟତୀତ ଆହୁରି ଅନେକ ପ୍ରକାର ଚିକିତ୍ସା ପଦ୍ଧତି ଅଛି। ପ୍ରଚଳିତ ମେଡିସିନ ବିଜ୍ଞାନରେ ବାୟୋମେଡିକାଲ ବିଜ୍ଞାନ ଓ ରିସର୍ଚ୍ଚ, ଜେନେଟିକ୍ସ, ବିଭିନ୍ନ ଟେକ୍ନୋଲୋଜି ସହାୟତାରେ ରୋଗ ନିର୍ଣ୍ଣୟ, ଔଷଧ, ଅପରେଶନ, ରାଡିଏସନ ଇତ୍ୟାଦିର ବିବରଣୀ ଥାଏ । ଏହା ସହ ଫିଜିଓଥେରାପି ଅଙ୍ଗାଙ୍ଗୀ ବାବେ ଜଡ଼ିତ । ଲାଟିନ ଭାଷାର ଅର୍ସ ମେଡିସିନା   ଶବ୍ଦରୁ ଆଧୁନିକ ମେଡିସିନ ଶବ୍ଦ ଆସିଛି । ଶାଖା ଚିକିତ୍ସା ବିଜ୍ଞାନର ମୂଖ୍ୟ ଶାଖା ସମୂହର ନାମ - ମୌଳିକ ବିଜ୍ଞାନ  ; ଏହି ଶାଖାକୁ ସମସ୍ତେ ପାଠ କରିବାକୁ ହୁଏ ।
ସାବଲଗଡ଼ ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ମୋରେନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାବଲଗଡ଼ ୨୬.୨୪୯୨ ଉତ୍ତର ଅକ୍ଷାଂଶ ଓ ୭୭.୪୦୭୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାବଲଗଡ଼ ସହରର ମୋଟ ଜନସଂଖ୍ୟା ୨୯୫୯୭ ଅଟେ । ସେଥି ମଧ୍ୟରୁ ୫୩.୬୬% ଜଣ ପରୁଷ ହୋଇଥିବା ବେଳେ ୪୬.୩୪% ଜଣ ନାରୀ ଅଟନ୍ତି । ସାବଲଗଡ଼ର ସାକ୍ଷରତା ହାର ୬୩.୮୪% ଅଟେ । ଏହା ଜାତୀୟ ହାରଠାରୁ ୧.୦୦% ପ୍ରତିଶତ ଅଧିକ ଅଟେ । ସେଥିରୁ ୩୯.୫୩% ପ୍ରତିଶତ ପୁରୁଷ ଓ ୨୪.୩୦% ନାରୀ ଅଟନ୍ତି । ୧୫.୭୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାବଲଗଡ଼ର ସରକାରୀ ଭାଷା ଅଟେ ।
ଆମ୍ଫିଶୀଲିଅସ   : ;,  " " ,  ", , "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
କେଟୋପ୍ରୋଫେନ ହେଉଛି ଏକ ନନ୍ ଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   ଯାହା ଯନ୍ତ୍ରଣା ଏବଂ ପ୍ରଦାହର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଇପାରେ କିମ୍ବା ଚର୍ମରେ ପ୍ରୟୋଗ କରାଯାଇପାରେ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା: ପାଟିରେ ଗ୍ରହଣ କଲାବେଳେ ପେଟରେ ଯନ୍ତ୍ରଣା ଏବଂ ଅଇ ଲାଗେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଖାଦ୍ୟନଳୀରୁ ରକ୍ତସ୍ରାବ, ହୃଦ୍‌ଘାତ, ଉଚ୍ଚ ରକ୍ତଚାପ, ହୃଦ୍‌ପାତ, ବୃକ୍‌କ ସମସ୍ୟା ଏବଂ ଆନାଫାଇଲାକ୍ସିସ୍ ହୋଇପାରେ । ଗର୍ଭଧାରଣର ପରବର୍ତ୍ତୀ ଭାଗରେ ଏହା ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ପ୍ରୋପିଓନିକ୍ ଏସିଡ୍ ଶ୍ରେଣୀର ଏକ ଔଷଧ ଏବଂ କ‌କ୍ସ୧ ଏବଂ କ‌କ୍ସ୨  ( 1 ଏବଂ 2 )କୁ ଅବରୋଧ କରି କାର୍ଯ୍ୟକ୍ଷମ ହୁଏ  । କେଟୋପ୍ରୋଫେନ ୧୯୬୭ ମସିହାରେ ପେଟେଣ୍ଟ୍ ହୋଇଥିଲା ଏବଂ ୧୯୮୦ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ଜେନେରିକ୍ ଔଷଧ ଏବଂ କାଉଣ୍ଟରରେ ଉପଲବ୍ଧ । ଯୁକ୍ତରାଜ୍ୟରେ ୨୦୦ ମିଗ୍ରାର ୨୮ଟି ବଟିକାର ମୂଲ୍ୟ ୨୦୨୧ ମସିହା ସୁଦ୍ଧା  ୨୪ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୮ଡଲାର ଅଟେ। ।
ସନ୍ଦୀପ କୁମାର  (ଜନ୍ମ 1 ମଇ 1986) ଜଣେ ପୁରୁଷ ଦୌଡ଼ ଚାଳକ ଅଟନ୍ତି  । ସେ ଚାଇନର ବେଇଜିଙ୍ଗରେ 2015 ୱାର୍ଲଡ ଚମ୍ପିୟାନ ସିପ ଆଥେଲେଟିକ୍ସରେ 50 କିଲୋମିଟର ୱାଲ୍କ ଇଭେଣ୍ଟ ପୂରଣ କରିଥିଲେ । ସେ 2016 ରିଓ ଓଲିଓମ୍ପିକରେ ଯୋଗଦାନ କରିଥିଲେ । ସେ 34 ମେମ୍ବରଙ୍କ ପରେ 4:07:55 ସେକେଣ୍ଡରେ 50 କିଲୋମିଟର ଦୌଡ଼ ପୂରଣ କରିଥିଲେ ।
ଅନଙ୍ଗ ତ୍ରୟୋଦଶୀଏକ ହିନ୍ଦୁ ପର୍ବ । ପ୍ରତିବର୍ଷ ଚୈତ୍ରମାସ ଶୁକ୍ଳପକ୍ଷ ତ୍ରୟୋଦଶୀ ଏହି ବ୍ରତ ପାଳନ କରାଯାଇଥାଏ । କିମ୍ବଦନ୍ତୀ ରାକ୍ଷସ ତାଡ଼କାସୁରର ଅତ୍ୟାଚାର ବଢ଼ି ବଢ଼ି ଚାଲିଥିଲା । କେବଳ ଶିବଙ୍କ ପୁତ୍ର ହାତରେ ମୃତ୍ୟୁବରଣ କରିବ ବୋଲି ତାଡ଼କାସୁର ବରପ୍ରାପ୍ତ ହୋଇଥିଲା । ଅନ୍ୟପକ୍ଷରେ ଦେବୀ ସତୀ ଭସ୍ମ ହୋଇଯିବା ପରେ ଭଗବାନ ଶିବ ସମାଧିରେ ଲୀନ ହୋଇଯାଇଥିଲେ । ତାଙ୍କୁ ସମାଧିରୁ ଉଠାଇବା ଏବଂ ମାତା ପାର୍ବତୀଙ୍କ ସହ ତାଙ୍କ ବିବାହ କରାଇବା ନିମନ୍ତେ ଦେବତାମାନେ ପ୍ରୟାସ ଜାରି ରଖିଥିଲେ । ମାତ୍ର ଶିବଙ୍କୁ ସମାଧିରୁ ଉଠାଇବା ସହଜ ନଥିଲା । ଦେବତାମାନେ କାମଦେବଙ୍କ ସହାୟତା ନେଲେ । କାମଦେବ ନିଜ କାମବାଣ ପ୍ରୟୋଗ କରି ମହାଦେବଙ୍କ ତପସ୍ୟା ଭାଙ୍ଗିଦେଲେ, ହେଲେ ଏହାର ଫଳ ତାଙ୍କୁ ଭୋଗିବାକୁ ପଡ଼ିଲା । ଶିବଙ୍କ କ୍ରୋଧାଗ୍ନିରେ ଜଳି କାମଦେବ ଭସ୍ମ ହୋଇଗଲେ । କାମଦେବଙ୍କ ପତ୍ନୀ ରତିଦେବୀ ମହାଦେବଙ୍କ ଶରଣାପନ୍ନ ହୋଇ ପତିଙ୍କ ଉଦ୍ଧାର କରିବାକୁ ବର ମାଗିଲେ । ରତିଙ୍କୁ ଶିବ କହିଲେ, କାମଦେବ ବର୍ତ୍ତମାନ ଉପସ୍ଥିତ ରହିଛନ୍ତି, କେବଳ ସେ ଅଙ୍ଗହୀନ (ଅନଙ୍ଗ) ହୋଇଯାଇଛନ୍ତି  । ଦ୍ୱାପର ଯୁଗରେ ଭଗବାନ୍‌ ବିଷ୍ଣୁ, ଶ୍ରୀକୃଷ୍ଣଙ୍କ ରୂପରେ ଅବତାର ନେବେ । ସେତେବେଳେ କାମଦେବ ତାଙ୍କ ପୁତ୍ର ପ୍ରଦ୍ୟୁମ୍ନ ରୂପରେ ଜନ୍ମନେବେ । ରତିଙ୍କୁ କାମଦେବଙ୍କ ସହ ପୁନଃମିଳନର ମାର୍ଗଦର୍ଶନ କରାଇବା ପରେ ମହାଦେବ ତାଙ୍କୁ ଅନଙ୍ଗ ତ୍ରୟୋଦଶୀ ବ୍ରତ କରିବାକୁ କହିଥିଲେ । ଶ୍ରଦ୍ଧା, ଭକ୍ତି ଓ ପ୍ରେମଭାବ ସହ ଅନଙ୍ଗ ତ୍ରୟୋଦଶୀ ବ୍ରତ ରଖିବା ସହ ମହାଦେବ, ମାତା ପାର୍ବତୀ ଓ ରତି ତଥା କାମଦେବଙ୍କୁ ପୂଜା କରିବାଦ୍ୱାରା ଭକ୍ତର ଦାମ୍ପତ୍ୟ ଜୀବନ ସୁଖମୟ, ସମୃଦ୍ଧ ଏବଂ ଶାନ୍ତିପୂର୍ଣ୍ଣ ହେବ ବୋଲି ମହାଦେବ କହିଥିଲେ ୤ କାମଦେବଙ୍କ ଅନ୍ୟନାମ ହେଉଛି କନ୍ଦର୍ପ । ଭାରତରେ ପାଳନ ଉଜ୍ଜୟିନୀରେ ଥିବା କନ୍ଦର୍ପେଶ୍ୱର ମହାଦେବଙ୍କ ମନ୍ଦିରରେ କନ୍ଦର୍ପ ତ୍ରୟୋଦଶୀରେ ବହୁସଂଖ୍ୟକ ଭକ୍ତଙ୍କ ସମାଗମ ହୋଇଥାଏ ୤ ଆମଦେଶର ଗୁଜରାଟ ଓ ମହାରାଷ୍ଟ୍ରରେ ବହୁଳଭାବେ ଅନଙ୍ଗ ତ୍ରୟୋଦଶୀ ବ୍ରତ ପାଳନ କରାଯାଇଥାଏ ।
ଜହ୍ନି ଚଟଣି ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ । ଉପାଦାନ ଜହ୍ନି   ୫୦୦ ଗ୍ରାମ ସୋରିଷ ତେଲ   ପଚାଶ ମି.ଲି. ଜିରା   ଅଧ ଚାମଚ ରସୁଣ   ସାତ ଆଠ ଗୋଟି କୁଳା ଅଦା - ଇଞ୍ଚେ କଞ୍ଚା ଲଙ୍କା   ଚାରି ପାଞ୍ଚଟି  (ରାଗକୁ ଦେଖି) ତେନ୍ତୁଳି ଆବଶ୍ୟକତା ଅନୁସାରେ ଲୁଣ ଆବଶ୍ୟକତା ଅନୁସାରେ ତିଆରି ପ୍ରଣାଳୀ ଜହ୍ନିରୁ ଚୋପା ଛଡ଼ାଇ ଚୋପାକୁ ଧୋଇ ଛୋଟ ଛୋଟ କରି କାଟି ରଖନ୍ତୁ । କଡ଼ାରେ ତେଲ ଗରମ କରି ଜିରା ଫୁଟାନ୍ତୁ। ଜିରା ଫୁଟିଯିବା ପରେ କଞ୍ଚାଲଙ୍କା, ରସୁଣ ଓ ଅଦା ଛୋଟ ଛୋଟ କରି ପକାଇ ଦିଅନ୍ତୁ। ଭାଜି ହୋଇଗଲା ପରେ ରଖିଥିବା ଜହ୍ନି ଚୋପାକୁ ପକାନ୍ତୁ। ଏହା ପରେ ଲୁଣ ଦେଇ ଘୋଡ଼ାଇ ଦିଅନ୍ତୁ। ଦୁଇ ତିନି ମିନିଟ ପରେ ଦରସିଝା ଅବସ୍ଥାରେ ତାକୁ ଓହ୍ଲାଇ ତେନ୍ତୁଳି ସହିତ ବାଟି ଦିଅନ୍ତୁ। ଏହି ଚଟଣୀ ଭାତ ସହିତ ଖାଇବାକୁ ଭଲ ଲାଗେ।